Akcioni plan za zajedničko regionalno tržište – AGRO VESTI by agronews.rs\nNov 5, 2020 | Agrarna politika, agro danas, Agrobiznis, Aktuelno, Balkan, fokus, Hrana, Investicije, Poljoprivreda, Prehrambena industrija, Teme, Tržište, uvoz-izvoz, Vesti\t|\nAkcioni plan za postizanje Zajedničkog regionalnog tržišta na Zapadnom Balkanu, koji uključuje i predloge Mini Šengena, treba da se sprovodi na nivou svih šest zemalja regiona pomažući im da postignu evropske standarde na svom putu ka članstvu u EU, izjavili su juče učesnici onlajn panel diskusije “Zajedničko regionalno tržište za Zapadni Balkan. Put ka istinski integrisanom regionu”.\nDokument “Zajedničko regionalno tržište – katalizator dublje regionalne ekonomske integracije i korak ka jedinstvenom tržištu EU” je akcioni plan za period 2021-2024. koji će biti predstavljen na samitu zemalja Zapadnog Balkana u Sofiji 10. novembra. Plan je pravio Savet za regionalnu saradnju zajedno sa vladama regiona, EU, CEFTA i drugim partnerima.\n“Mi ne uvodimo nove standarde, ne menjamo obaveze preuzete drugim međunarodnim sporazumima, nego nadograđujemo temelje tih dokumenata i pravimo listu mera koje mogu da se postignu u trenutnim okolnostima, posebno imajući u vidu da se zakonodavstvo EU menja”, rekla je Miščević na skupu koji je organizovao Centar za evropske politike (CEP) u okviru svoje mreže “Think for Europe”, u saradnji sa RCC.\nAkcioni plan se zasniva se na četiri stuba – četiri slobode, stvaranje regionalnog digitalnog, investicionog i industrijskog i inovacionog prostora. Miščević je dodala da Zapadni Balkan, kao deo Evrope, mora da prati šta se dešava u EU i da će zato u dokument biti uključeni elementi evropske Zelene agende – dekarbonizacija, cirkularna ekonomija, smanjenje zagađenja, održiv prehrambeni sistem i zaštita prirode i biodiverziteta.\nGeneralna sekretarka RCC Majlinda Bregu istakla je da je to plan koji treba da se ostvari na nivou svih šest zemalja Zapadnog Balkana. “Zajedno sa Evropskom komisijom uspeli smo da zajedno izgradimo zajednički plan o Zajedničkom regionalnom tržištu”, rekla je Bregu.\nTags: inovacijeinvesticijezajedničko regionalno tržištezapadni balkan\nVeliko je interesovanje stranih investitora za otvaranje novih proizvodnih pogona u Vojvodini i za to postoje vrlo konkretni planovi, kaže predsednik Privredne komore Srbije Marko Čadež.


U toku ročište bivšim članovima JSO\nIzvor: B92, 10.Jul.2012, 17:20\nBeograd -- Pripremno ročište u sudskom procesu protiv osam bivših pripadnika JSO zbog oružane pobune u novembru 2001. počelo je danas u Višem sudu u Beogradu.\nRočište je počelo oko 14:30, a trebalo bi da traje 3 dana.\nSvi optuženi dovedeni su iz pritvora, a među njima i Milorad Ulemek Legija i Zvezdan Jovanović, koji u najstrože čuvanom zatvoru u Srbiji, u odeljenju poznatom po imenu Alkatraz u Požarevcu, služe kaznu zbog ubistva Zorana Đinđića i drugih krivičnih >> Pročitaj celu vest na sajtu B92 << dela.\nIspred i unutar Specijalnog suda bilo je opsadno stanje. Ogroman broj pripadnika Žandarmerije i Sudske straže bio je prisutan kako bi sprečili eventualne incidente, jer su po prvi put iz požarevačkog zatvora izvedeni Milorad Ulemek, Zvezdan Jovanović, ali i Dušan Maričić. Oni su, zajedno sa još petoricom nekadašnjih crvenih beretki Mićom Petrakovićem, Veselinom Lečićem, Dragoslavom Krsmanovićem, Dragišom Radićem i Vladimirom Potićem, optuženi da su organizovali oružanu pobunu Jedinice za specijalne operaciije, i na taj način ugrozili bezebednost zemlje i ustavni poredak.\nSvi oni su u sudnici, u delu koji je predviđen za optužene, odvojeni su staklom od advokata, tužilaca i sudskog veća. Nemaju lisice na rukama, slobodno sede u istom boksu.\n“Mi smo pokušali da pre početka ročišta kontaktiramo sa branjenicima kad su izvedeni u deo gde stoje okrivljeni i nije nam dozvoljeno od strane službenih lica uz obrazloženje da je predsednik veća to zabranio. Ako je to tako onda sam ja direktno rekao da nemam nameru da u situaciju kad mi uskraćuju branilačka prava, svojim prisustvom budem dekor i stvaram privid zakonitosti u poslovanju,” kaže Vladan Vukčević, branilac Veselina Lečića.\nOsmorica nekadašnjih pripadnika JSO optuženi su da su u novembru 2001. organizovali pobunu te jedinice. Slike crvenih beretki, koje su pod punim naoružanjem, držali u blokadi deo autoputa Beograd- Zagreb, kod Sava centra, ostale su urezane u sećanju javnosti. Međutim, neizvesno je kada će suđenje zvanično početi, jer su advokati i uoči pripremnog ročišta imali brojne primedbe.\nInače, prvu krivičnu prijavu za pobunu JSO, kao uvod u ubistvo Zorana Đinđića, podneo je Srđa Popović, zastupnik majke i sestre pokojnog premijera. U njoj se, pored osmorice optuženih, nalaze i imena tadašnjeg premijera Vojislava Koštunice i prvog čoveka vojne bezbednosti Aca Tomića. Međutim, tužilaštvo nije došlo do dokaza da su oni umešani u pobunu. Kako je, prilikom podizanja optužnice rekao tužilac za organizovani kriminal Miljko Radisavljević, prilikom pobune JSO nije postojala namera da se ubije premijer, ali i da je ta pobuna otkrila sve slabosti sistema, što je kasnije dovelo do atenatata na Đinđića.\nPortparol suda Maja Kovačević rekla je Tanjugu da je ročište zakazano i za sutra i za četvrtak i da se obavlja bez prisustva javnosti.\n"Na ročište su pozvane stranke, tužilac, okrivljeni i njihovi branioci i očekuje se da će se oni izjasniti šta je sporno u optužnici od činjeničnih tvrdnji, a šta nije, odnosno koje dokaze bi trebalo izvoditi na glavnom pretresu, a koje ne", navela je Kovačevićeva.\nU zavisnosti od toga šta sve bude sporno u optužnici, odbrana će eventualno predložiti nove dokaze, napomenula je portparolka i dodala da će se na ročištu, zapravo, utvrditi kako će izgledati sudjenje i koji će se sve dokazi izvoditi na suđenju.\nNa kraju ročišta biće zakazan glavni pretres, odnosno početak suđenja.\n"Prilikom pobune sistem je pokazao sve svoje slabosti. Bilo je lako da se godinu i po dana kasnije, umesto na ministre i načelnike, krene na samog premijera. Nažalost, sitem je bio nesposoban da ga zaštiti, a on sam nemoćan da se od napada odbrani, tako da je tragedija bila neizbežna", rekao je Tanjugu tužilac Miljko Radisavljević posle podizanja optužnice.\nPetorica okrivljenih se nalaze u pritvoru u kome borave od hapšenja 20. septembra prošle godine, dok su trojica provooptuženih Ulemek, Jovanović i Maričić u zatvoru na izdržavanju višedecenijskih kazni zbog drugih krivičnih dela.\nU optužnici se navodi da je od 9. do 17. novembra 2001. godine JSO otkazala poslušnost komandi, povukla svoje pripadnike u Centar u Kuli, prekinula komunikacije s komandom i u više navrata odbila zahteve načelnika resora, ministra unutrašnjih poslova i premijera Djindjića, da prekine s pobunom.\nIstovremeno, operativni deo Jedinice borbenim vozilima i naoružanim ljudstvom je, u dva navrata, blokirao autoput.\nPrvi put je to učinjeno 10. novembra na autoputu Novi Sad-Subotica u blizini Vrbasa, a drugi put 12. novembra blokadom autoputa kroz Beograd kod Centra "Sava".


12. novembra 2018. – Filmske radosti\nFilmske radosti > 2018 > novembar > 12\nU petak i subotu, 16. i 17. novembra 2018. godine u Centru za kulturnu dekontaminaciju održava se treće izdanje Međunarodnog festivala eksperimentalnog filma The Unforeseen. Tokom dva dana, u okviru selekcije “Kinoskop” prikazaće se četiri sata novih kratkih eksperimentalnih filmova iz celog sveta koji propituju mogućnosti i granice filmskog jezika […]\nRetrospektiva filmova Daneta Komljena u Institutu savremene umetnosti u Londonu\nU Institutu za savremenu umetnost u Londonu će 1. i 2. decembra ove godine biti održana retrospektiva filmova reditelja Daneta Komjena pod nazivom „Otvorene forme – Filmovi Daneta Komljena“. Komljenovi filmovi koriste inovativne pristupe kinematografiji koji istražuju hibridizaciju i namerno otvorene forme. Oni traju između snova i uspomena, stvarajući fluidni […]\n12. novembra 2018. 12. novembra 2018.\nFilmski hitovi koji su na 14. Slobodnoj Zoni izazvali najveću pažnju publike biće prikazani „na bis“ u utorak 13. novembra u Dvorani Kulturnog centra Beograda. Film „Putinovi svedoci” koji je na repertoaru u utorak od 15č bavi se hronologijom Putinovog dolaska na vlast i njegovim vrtoglavim uspehom. Reditelj filma Vitalij […]


Srpski naučnik Stefan Unić (22) je apsolutni genije sveta\nStefan je rođen 21. januara 1998. godine u Kruševcu. Završio je osnovnu školu u Stopanji, a potom srednju tehničku školu u Trsteniku. Trenutno studira proizvodno mašinstvo na Akademiji strukovnih studija Šumadije, student je druge godine i odličan je sa svim desetkama.\n-„Zvanje „najboljeg naučnika, inovatora i istraživača na svetu“ je ogromna čast i veoma mi godi, ali prestižne nagrade koje dobijam su potvrda da ono što radim je potvrđeno i dobro, i motivišu me da nastavim još boljim tempom nego do sada. Imati ova zvanja su danas privilegija i ogromna satisfakcija za dalji rad“, skromno dodaje Stefan.\nAutor: Maja M. Petrović, novinarka centralne Srbije\n7 problema koje neću rešavati svom detetu


tipometar : reprint : decenija projekta »ćirilice na poklon«\n»ĆIRILICE NA POKLON«\nNedavno se na sajtu Tipometar pojavilo obaveštenje da je deseta familija fontova koji sadrže ćirilicu, pod nazivom Nokturno BG, dostupna za preuzimanje i besplatno korišćenje. Na raspolaganju su i fontovi iz ranijih godina koji se već se nalaze na mnogim računarima, a sa njih su preneti u knjige, časopise, plakate, ambalažu, ulične natpise, bilborde, internet prezentacije, televizijske emisije… Odabrani su tako da pokrivaju raznovrsne namene, pa se među njima nalaze fontovi za slaganje teksta, oni koji su pogodni za grafički dizajn i tri rukopisna fonta.\nIako je na svetskom tržištu ponuda fontova koji sadrže ćirilicu daleko veća nego ranije, čemu je doprineo tehnološki napredak i porast konkurencije, još uvek postoje izvesne teškoće u njihovom korišćenju. Posebnost našeg kurziva u kome se slova д, г, п i т razlikuju od onih koji se dobijaju u fontovima strane proizvodnje rešena je postojanjem alternativnih slova, ali se do njih može doći samo u novijim programima kada se u meniju označi srpski jezik. U fontovima koje nudi Tipometar naša kurzivna slova dostupna su u svim programima i sistemima.\nUdruženje Tipometar i istoimeni sajt www.tipometar.org koji se bavi pismom i oblastima njegove primene, kao što su tipografija, oprema knjige i grafički dizajn, osnovala je grupa entuzijasta sa Fakulteta primenjenih umetnosti 2004. godine. Njihova inicijativa je takođe bila da svake godine obezbede po jedan komplet fontova koji sadrže slova ćirilice, latinice i sve neophodne znake, a koji bi bili svima dostupni i besplatni.\nProjekat pod nazivom „Ćirilice na poklon” pokrenut je 2006. godine uz pomoć Sekretarijata za kulturu Skupštine grada Beograda, 2011. godine finansiranje je pomoglo Ministarstvo vera i dijaspore, a od 2012. godine Ministarstvo kulture i informisanja Republike Srbije. Sa ovom akcijom, problem primene ćirilice u štampi i drugim medijima počeo je da se rešava u praksi.\nTokom deset godina aktivnosti u saradnji sa gradskim i državnim institucijama, sa sajta Tipometar je preuzeto više desetina hiljada kompleta fontova, što je značajan doprinos očuvanju ćirilice u našoj računarskoj sferi. Kolika je komercijalna vrednost ove akcije može se proceniti na osnovu podatka da novac koji pojedinačni autor dobija za svoj rad pokriva tržišnu vrednost od najviše dvadesetak kompleta.\nAutori koji su do sada ustupili svoje fontove su profesori i diplomci sa Fakulteta primenjenih umetnosti na kome je projektovanje tipografskog pisma uključeno u studijske programe. To su: Stjepan Fileki, Vedran Eraković, Jana Oršolić, Ivana Ćirović, Marijana Oršolić, Stevan Ivić, Marija Rnjak i Olivera Stojadinović koja je i rukovodilac projekta.


Nikola Šegrt, pukovnik u penziji i pomoćnik komandanta Hercegovačkog korpusa, kaže da je pre 30 godina osnovan taj korpus koji je imao samo jedan cilj, a to je da odbrani srpski narod u Hercegovini.\n- Taj 19. maj 1992. predstavlja period kada je Hercegovina, odnosno srpski narod, dobio svoju vojsku koja je branila i odbranila svoj narod. U Hercegovini je tada živelo oko 100.000 građana srpske nacionalnosti, a 10 odsto njih je branilo oko 30 odsto teritorije Srpske - istakao je Šegrt.\nŽivot za Srpsku je dalo 2.211 boraca Hercegovačkog korpusa, a njegovi pripadnici bili su i širom RS tamo gde je pomoć bila potrebna.\n- Temeljna vrednost VRS i samog Hercegovačkog korpusa je nepodeljeno jedinstvo srpskog naroda koji je sigurno bio ključ opstanka i stvaranja Republike Srpske. Formiranje Hercegovačkog korpusa bio je garanat opstanka srpskog naroda na ognjištima - rekao je Slobodan Ilić, predsednik BO istočne Hercegovine.\nNačelnik Bileće i jedan od demobilisanih oficira VRS Veselin Vujović istakao je da je taj korpus krasilo čojstvo i junaštvo.\n- To je bio izuzetno hrabar i odlučan korpus, koji u svom ratnom pohodu uspeo da sačuva i teritoriju i narod. Nažalost, Dejtonskim sporazumom deo teritorije morao je preći u Federaciju BiH, ali Hercegovački korpus je branio i odbranio svoj narod i teritoriju - naglasio je Vujović.\nPRISUTNIMA na Svečanoj akademiji putem video-linka obratio se i ratni komandant Hercegovačkog korpusa, general Radovan Grubač.\n- Hercegovci su dali nemerljiv doprinos u stvaranju Srpske. Čuvajmo to. Sve nadležnosti koje je izgubila moraju biti vraćene - rekao je general Grubač.\nU ČAST PALIH BORACA: U Bijeljini obeležene tri decenije od osnivanja Vojske RS\n03. 05. 2022. u 06:08\nPONOVO SE ZATRESLA HERECEGOVINA: Novi zemljotres jačine 3,9 stepeni Rihterove skale\n26. 04. 2022. u 23:35\nBileća Vojska RS hercegovački korpus


Evo šta Se Događa U Telu Prilikom Preskakanja Obroka\nPostavio KucniLekar\t Poslednje ažuriranje Nov 17, 2014\nMožda ste i sami to prošli – u želji da smršate, izbegavali ste ručak, večeru ili možda čak i doručak. Mislili ste kako ćete pobediti glad do sledećeg obroka. Ovakva praksa je najgora opcija koju možete odabrati.\nZa vreme gladovanja, u organizmu su se događali neverovatni procesi. Kao prvo, dogodio se pad nivoa šećera u krvi, a to utiče na sve organe u ljudskom organizmu. Javlja se osećaj umora i iscrpljenosti, usporava se metabolizam, ali usporava se i sagorevanje kalorija..\nUz sve to, i mozak prelazi u posebno stanje. “Bez hrane koja omogućava energiju, ljudski mozak ulazi u,tako reći posebno stanje. Menjaju se ljudske intelektualne i emotivne funkcije. Osoba postaje razdražljiva i sklona promenama raspoloženja, a koncentracija i pamćenje slabe”.\nKada konačno pojedete hranu, organizam će osetiti olakšanje, ali samo nakratko. Ako izbegavanje obroka praktikujete češće, dugoročno ćete imati problema s lošim metabolizmom, nivo šećera u krvi biće nestabilan, a telo će se vremenom okrenuti mišićima kao jedinom izvoru “goriva”. Drugim rečima, preskakanje obroka ozbiljno utiče na organizam i slabi ga, a posledice mogu biti kobne.\nJedino u ovom slučaju nema šanse da preživite nijednu bolest


Državni sekretar u Ministarstvu unutrašnjih poslova Milosav Miličković istakao je danas, na Planskoj konferenciji povodom organizovanja Međunarodne vežbe upravlјanja posledicama vanrednih situacija, da je neophodno unaprediti kapacitete na nacionalnom, regionalnom i međunarodnom nivou za reagovanje u vanrednim situacijama, kao i za pružanje odgovarajuće pomoći ugroženim zajednicama.\n„Elementarne nepogode i druge nesreće, ne ugrožavaju samo život i imovinu pojedinca, već utiču i na celokupan društveno-ekonomski razvoj. Upravo zbog opasnosti, koje u određenim okolnostima mogu da prerastu u vanredne situacije sa različitim posledicama, neophodno je unaprediti kapacitete na svim nivoima. Predstojeća vežba biće prilika da zajedno sa timovima iz različitih zemalјa provežbamo svoje kapacitete i unapredimo naše saradnje“ rekao je Miličković.\nOn je istakao da je zajednički cilј svih unapređenje bezbednosti i zaštite života građana, njihove imovine i kulturnog nasleđa.\n„Mnogi od vas su prethodnih godina kada su nas zadesile vanredne situacije, nesebično pomogli građanima Republike Srbije i koristim i ovu priliku da vam se još jednom zahvalim na toj pomoći“, rekao je Miličković na konferenciji.\n„Sezonski rizici u čitavom svetu su istovetni, ali je njihovo delovanje različito, zbog čega proučavanje tehnologija koje razne zemlјe koriste u vanrednim situacijama i objedinjavanje stručnjaka koriste svakoj državi. Naši stručnjaci sarađuju i kroz Srpsko-ruski humanitarni centar i uveren sam da će i zajednički rad na ovoj vežbi dodatno povećati profesionalnost naših vatrogasaca-spasilaca“ rekao je Čuprijan.\n„Događaji prethodnih godina, kako u Republici Srbiji, tako i šire, nažalost predstavlјaju realnu potvrdu potrebe za dodatnim jačanjem kapaciteta države, sa jedne strane da se suoči sa vanrednim situacijama, a sa druge da se smanje rizici od katastrofa“, ukazao je Marić.


MINISTAR PROSVETE: Sve škole u Srbiji biće povezane s policijom | (Vesti - 28.09.2016) Novi Sad\n28.09.2016 u 11:48h\nMINISTAR PROSVETE: Sve škole u Srbiji biće povezane s policijom\nPovezivanje škola i policije – u cilju smanjenja i sprečavanja vršnjačkog nasilja, ali i kriminala u školama – obećao je ministar prosvete Mladen Šarčević. Mnoge škole u Srbiji već imaju video-nadzor, a neke od njih uspostavile su vezu s lokalnim policijskim stanicama.\n- Video-nadzor na teritoriji Palilule, Vračara, Zemuna, Savskog venca, Obrenovca i Starog grada povezan je s monitoring centrima u područjima policijskih stanica. Tokom 2015. godine, i u devet osnovnih škola na teritoriji Čukarice instaliran je video-nadzor, koji je povezan sa monitoring centrom u policijskoj stanici te opštine. U saradnji sa organima lokalne samouprave, PU za grad Beograd nastoji da se monitoring instalira na području svih opština. Ovakav vid saradnje značajno doprinosi podizanju nivoa bezbednosti učenika u školama, navode u MUP.\nDirektor beogradske OŠ "Josif Pančić" Milan Bajić kaže da svi oni koji bi hteli da rade nešto protivzakonito unapred odustanu, jer znaju da se sve snima.\n- Svako ko bi prišao školi unapred zna da će biti snimljen, a svi snimci se čuvaju najmanje dve nedelje i mogu da se vrate unazad. Tako smo više puta rešavali sukobe između učenika, gde jasno vidimo šta se zapravo dogodilo. Kamere su tu pre svega zbog preventive i nadamo se da će tako i ostati. Imamo 12 kamera i pokriveni su glavni delovi dvorišta i hodnika. Pre nekoliko godina, kada je video-nadzor uveden, to je finansirala opština. U međuvremenu, kako se koja kamera kvarila, sami smo kupovali nove. Opština je platila i povezivanje sa policijom, kaže Bajić za "Novosti".\n- Valjalo bi i da sve škole imaju alarme povezane sa policijom, koji bi se oglašavali u stanici čim neko pokuša da provali. U našoj školi o bezbednosti brine i školski policajac, a sami smo ugradili i alarm. Ranije smo imali i privatno obezbeđenje, ali je ono za školu bilo preskupo. Sada postoji samo u onim ustanovama gde roditelji hoće sami da finansiraju privatne čuvare, zaključuje Grušanović.\nOriginalni izvor: Večernje novosti\n13.05.2017. - NS: Nastavnik istorije slao maloletnoj učenici neprimerene poruke\n24.10.2016. - MINSTARSTVO PROSVETE: Trećina osnovnih i srednjih škola dobila najniže ocene\nPovezane teme ministar prosvete ministarstvo prosvete Mladen Šarčević MUP MUP Srbije video nadzor


Ministar Adil Osmanović posjetio izložbeni prostor BiH na XI Expo u Kini - Privredna štampa\nMinistar civilnih poslova Bosne i Hercegovine Adil Osmanović posjetio je u Hanghzou u Kini izložbeni prostor BiH koji je otvoren u okviru XI Expo “Kina Hangzou kulturne i kreativne industrije” i IX Expo kineskog nematerijalnog kulturnog naslijeđa. Izložba je otvorena u okviru foruma ministara kulture Kine i zemalja Centralne i Istočne Evrope (16+1), a predstavile su se zemlje učesnice izložbom koju su zajedno otvorili ministri kulture zemalja Centralne i Istočne Evrope i kineski ministar kulture Luo Shugang.\nBosna i Hercegovina predstavila se tradicionalnim zanatima. Izložbeni prostor BiH posjetili su ministri Osmanović i Shugang i tom prilikom razgovarali sa Enesom Sarajlićem koji je predstavio tradicionalni način izrade džezve.\nOdržana je i promocija muzičkih akademija iz Kine i zemalja Centralne i Istočne Evrope, kao i inauguracija Umjetničko-kreativnog centra Kina- zemlje Centralne i Istočne Evrope.\nPrema podacima Asocijacije tekstila odjeće, kože i obuće Vanjskotrgovinske komore BiH, Bosna i Hercegovina…\nSlijedom dostavljene informacije da je Ministarstvo ekonomije UNMIK Kosova donijelo odluku o uvođenju zaštitne mjere…\nU Privrednoj komori Federacije BiH (PKFBiH) održan je radni sastanak na kojem se raspravljalo o…


► Nikolić spreman da razgovara sa Josipovićem i Izetbegovićem\n"Nisam ja prepreka razgovorima... Očekujem da otpočne naša potpuna saradnja nakon što prođe vreme početnih nesnalaženja u pojedinim državama regiona", rekao je Nikolić posle regionalnog samita u glavnom gradu Srbije.\nNikolić je dodao da će "biti na raspolaganju da razgovara o budućnosti naših građana i naroda" - kada Josipović i Izetbegović odluče.\nŠef hrvatske države i predsedavajući tročlanog Predsedništva BiH nisu u ponedeljak prisustvovali inauguraciji novog srpskog predsednika, zamerajući mu na izjavama o Vukovaru i Srebrenici, a nisu se pojavili ni na današnjem samitu u Beogradu.\nNikolić je dodao je na samitu PSJIE svaka država bila zastupljena "kako je mislila da treba".\n"Srbija je bila najjače zastupljena i mi ćemo od sada tako uvek biti predstavljeni na svim skupovima", najavio je Nikolić, naglašavajući da na skupu nije sebe lično predstavljao, već Srbiju.


Zamjenik predsjedavajućeg Vijeća ministara BiH i ministar finansija i trezora Vjekoslav Bevanda i direktorica Ureda Evropske banke za obnovu i razvoj (EBRD) u BiH Manuela Naessl, potpisali su danas u Sarajevu dva ugovora između BiH i EBRD-a.\nBevanda je nakon potpisivanja kazao da se radi o značajnim ugovorima sa EBRD-om, dugogodišnjim partnerom u finansiranju važnih projeketa u BiH. Prvi ugovor o grantu između BiH i EBRD-a u vrijednosti je dva miliona eura, koje Švedska agencija za međunarodni razvoj i saradnju (SIDA) donira kao potporu projektu regionalnog vodovoda Plava voda. Za ovaj projekat ranije su osigurana sredstva iz zajmova EBRD-a i Razvojne banke Vijeća Evrope od po 11 miliona eura.\n“Realiziranjem ovog projekta bit će osigurana pouzdana i dugoročna vodoopskrba za općine Travnik, Zenica, Novi Travnik, Vitez i Busovača i time redovna vodoopskrba za oko 250.000 stanovnika”, naglasio je Bevanda.


Ograničavaju marže trgovcima na pet i sedam odsto – Bankar.me\nJune 23, 2022 Članci, CRNA GORA, SVE VIJESTI, TRGOVINA Leave a comment\nVlada bi na današnjoj sjednici trebalo da utvrdi odluku kojom će se maksimalna visina marži u trgovinama na veliko ograničiti na pet odsto, za pšenično bračno (tip 400 i 500), šećer, ulje i so, dok će maksimalna marža na ove namirnice za male trgovine iznositi sedam odsto, saznaju “Vijesti” od izvora iz “Vlade”.\nOgraničenjem marži ove životne namirnice bi trebalo da budu jeftinije. Njihove cijene drastično su skočile ove godine, posebno nakon što je 24. februara započeo rat u Ukrajini. Tako je za litar ulja početkom 2021. godine bilo potrebno izdvojiti jedan euro, januara 2022. godine 1,40 eura, a cijena tog proizvoda se sada u crnogorskim marketima kreće između 2,3 i 2,4 eura. Kilogram brašna (tip 400) u januaru 2021. godine je koštao 40 centi, godinu dana kasnije je došlo do poskupljenja od 50 odsto, a sada se cijene brašna kreću oko 80 centi. Cijena kilograma soli je između 50 i 60 centi, dok je šećer 95 centi.\nPredlog odluke u koju “Vijesti” imaju uvid, prema nezvaničnim informacijama, prošao je Vladinu komsiju za ekonomska pitanja. Pripremilo je Ministarstvo ekonomskog razvoja i turizma (MERT) u okviru Zakona o privremenim mjerama za ograničavanje cijena proizvoda od posebnog značaja za život i zdravlje ljudi, koji je Skupština usvojila 10. maja. Predlog ovog podzakonskog akta je uslijedio nakon što je Skupština 15. juna donijela zaključak kojim od Vlade traži da ga u najkraćem roku pripremi. Skupština je, uz to, pozvala Vladu i da pripremi program subvencija prema trgovinama koje bi bile pogođene ovakvim mjerama.\nStupanjem na snagu ove odluke zakon će početi da se primjenjuje u praksi. Ovaj zakon je pripremilo Ministarstvo ekonomskog razvoja u mandatu ministra Jakova Milatovića.\n”Donošenje ove odluke će doprinijeti otklanjanju štetnih posljedica povećanja cijena proizvoda od značaja za život i zdravlje ljudi, a u svjetlu činjenice sve učestalijeg povećanja cijena proizvoda od značaja za život i zdravlje ljudi, što direktno utiču na životni standard”, navodi se u obrazloženju predloga odluke.\nDodaje se da je MERT razvilo posebnu analizu praćenja cijena osnovnih životnih namirnica, na mjesečnom nivou, koja se zasniva na podacima Uprave za inspekcijske poslove, pa ovo ministarstvo raspolaže informacijama o cijenama i maržama za 22 osnovna prehrambena proizvoda.\n”Navedena analiza cijena je bila polazna osnova za predlaganje privremene mjere iz ove odluke”, piše u obrazloženju. predloga odluke.\nNeto masa proizvoda na koju se odnose marže za jestivo suncokretovo ulje, šećer kristal i pšenično brašno (tip 400 i 500) nije ograničena, dok je za kuhinjsku so definisano da se marža odnosi samo na pakovanja od jednog kilograma, što znači da se marža ne odnosi ako je so upakovano u većoj ili manjoj količini od te.\nSkupština je početkom maja usvojila i izmjena zakona o PDV-u, kojim je porez na brašno i ulje smanjen sa sedam na nula odsto, a na so sa 21 na sedam odsto.\nMeđutim, tim izmjenama nije došlo do značajnijeg smanjenja cijena tih proizvoda. Tržišna inspekcija nije imala nadležnost da kontroliše da li su trgovci smanjili cijene namirnica, dok je Uprave prihoda i carina, odnosno njena poreska inspekcija nadležna za kontrole obračuna i naplete PDV-a, ali ne i umanjenja cijena.\nKako je ranije najavljivano iz Ministarstva ekonomskog razvoja, tržišna inspekcija će smanjenje cijena moći da kontroliše tek sada kada se zakon o ograničavanju cijena bude primjenjivao, odnosno da li trgovci poštuju maksimalno propisane marže.\nPOJMOVImarže ograničene marže\nPrevious Švajcarska uvezla više od tri tone ruskog zlata\nSljedeći Flystar Flight Support zapošljava: Finansijski referent\nNema garancija da će namirnice pojeftiniti\nUskoro ograničenje marži za ulje, brašno, so i šećer?


Početkom aprila pojedini distributeri nafte i naftnih derivata u bh. entitetu Republika Srpska snizili su cijene goriva sa 1,90 na 1,50 marku. Mjesec dana ranije koštalo je čak 2,20 maraka\nNiske cijene goriva u ovom entitetu, po svemu sudeći, neće se još dugo zadržati. Vlasnici benzinskih pumpi, nezadovoljni zbog drastičnog smanjenja cijena, koje su pojedini distributeri nametnuli, najavljuju poskupljenje. Građani ocjenjuju da je mnogo ranije trebalo doći do pojeftinjenja nafte i naftnih derivata i da najavljeno poskupljenje mora biti zaustavljeno, javlja BHRT.\nI pumpe u FBiH dižu cijene\nPodsjetimo, Vlada Federacije BiH početkom mjeseca aprila donijela je odluku o neposrednoj kontroli cijene nafte i naftnih derivata, a to je rezultiralo nezapamćenim “padom” cijena goriva u ovom entitetu.\nŠtaviše, u nekim slučajevima u borbi za mušterije, “pumpadžije” su izazvale “trgovinski rat”, te su svakodnevno padale cijene, najviše u srednjoj Bosni.\nU jednom trenutku, na pumpi u Travniku, cijena litre dizela koštala je nevjerovatnih 1,16 KM.\nMeđutim, već prošle sedmice vlasnici pumpi u FBiH počeli su slati zahtjeve za poskupljenje nadležnom ministarstvu.\nKo bi se nadao ovome: U BiH u prvih deset mjeseci 808.000 turista, ostvareno 1,9 miliona noćenja, najviše gostiju bilo je iz susjedne Srbije


Održan prvi dio obuke o upravljanju energijom - Centar za razvoj i podršku\nU periodu od 10.5-12.5., u Tuzli, održana je obuka o upravljanju energijom za uposlenike škola koje već jesu ili će biti energetski obnovljene u okviru projekta „Inovativnim umom do pametnih ICT škola – PAMETNE ŠKOLE 2“. Na obuci su prisustvovali učesnici iz 16 od ukupno 33 škole koje će proći kroz proces energetske obnove u okviru pomenutog projekta.\nObuka istog sadržaja održat će se i u Slavonskom Brodu u periodu 24.5-26.5 ove godine. U ovom terminu obuke će pohađati uposlenici iz preostalih 17 škola koje su ili će biti energetski obnovljene. Prilog o obuci pogledajte na videu ispod.\nObuka se organizuje u okviru projekta „Inovativnim umom do pametnih ICT škola“ ili skraćeno PAMETNE ŠKOLE 2, koji realizuju Centar za razvoj i podršku (CRP) iz Tuzle, Vlada Tuzlanskog kantona i Brodsko-posavska županija.\nVrijednost projekta je 1,8 miliona eura a finansira se iz INTERREG IPA CBC programa prekogranične saradnje Hrvatska – Bosna i Hercegovina – Crna Gora 2014.-2020.


„ПРОМЕНА ПОЛИТИКЕ према Русији и Кини била би самоубиство за СРБИЈУ“\n„PROMENA POLITIKE prema Rusiji i Kini bila bi samoubistvo za SRBIJU“\nDodajući da je Srbiji „suđeno da bude u EU“, jer nije u Aziji već u Evropi, Dačić je rekao da će kada postane članica EU i Srbija biti pitana za spoljnu politiku Unije, ali da bi sada bilo „samoubilački“ da menja politiku prema Rusiji ili Kini.\n„Oni su stavili veto, Rusija, na rezoluciju o Srebrenici. Staviće veto ukoliko neko predloži članstvo Kosova u UN i sad mi treba da glasamo za nešto čime se osuđuju Rusija ili Kina. Da li je to normalno? Ili, bio je juče ambasador Irana ovde. Mi sad treba da jurimo i molimo Iran da ne prizna Kosovo, ali smo redovno glasali protiv Irana. E, više ne glasamo protiv Irana. To je ta promena naše politike“, rekao je Dačić.\n„Niko nama ne može da zameri da branimo Srbiju. Jedino ako neko misli da treba da uđemo u EU razarajući Srbiju, što … niko ne treba da misli… Kada Velika Britanija, SAD, Francuska, Italija i ostali, kada to budu zemlje s kojima možemo da zaštitimo naše nacionalne i državne interese, onda možda možemo da gledamo drugim očima na sve ove probleme. Sve do tada, dok su jedine zemlje koje mogu da zaštite naše interese Rusija i Kina na tom nivou Saveta bezbednosti, bilo bi samoubilački da menjamo našu politiku“, rekao je Dačić.\nNa pitanje koliko će Srbija moći da vodi politiku balansiranja između Zapada i Rusije s obzirom na želju da uđe u EU, Dačić je rekao da nije reč o balansiranju, već o očuvanju „nacionalnih i državnih interesa“.\n„Mislim da je tragično što su naši odnosi pali na taj nivo da je na kraju bilo i bombardovanje. Moramo da tražimo zajednički imenitelj i nadam se da ćemo to moći da promenimo s novom administracijom, jer, iskreno rečeno, Klintonova administracija i Bila i Hilari, svih ovih godina su se samo trudile da opravdaju svoju politku iz 90-ih. Mi ne tražimo da neko osuđuje tu politiku, ali tražimo da idemo dalje ali ne na starim fajlovima koji su više istrošeni. Moraju da se nalaze novi imenitelji. Srbija se promenila, isto tako su se promenile i SAD“, rekao je Dačić.\nOn je dodao da se mora naći zajednički interes radi mira, stabilnosti i bezbednosti u regionu. „Srbija će najviše u to uložti, najviše će biti terana na kompromis i mi smo toga svesni, jer smo najveći narod i najveća država i mi smo na to spremni, samo nismo spremni da mi uvek platimo cenu dvostrukih standarda međunarodne zajednice na štetu naših državnih interesa“, rekao je Dačić.\nŠef srpske diplomatije ocenio je da su proteklu godinu u svetu obeležili Bregzit i pobeda Donalda Trampa na predsedničkim izborima u SAD što će izazvati „tektonske“ promene u međunarodnoj politici koje Srbija treba da prati.\n„Na međunarodnoj sceni godinu su obeležili Bregzit i pobeda Trampa u Americi. Ne samo zbog toga što su te dve zemlje izuzetno značajne, već i zato što će to umnogome definisati neku globalnu strategiju i Velike Britanije i cele EU, ali i SAD. To izaziva tektonske poremećaje u spoljnoj politici. EU sada ima mnogo više tih unutrašnjih problema koji znače potrebu za raspravom o načinu funkcionisanja i organizacije same EU, kako bi se sprečilo da i druge zemlje krenu putem izlaska iz EU“, rekao je Dačić.\n„Doći će verovatno do redefinicije globalne spoljne politike“, rekao je Dačić navodeći da Tramp najavljuje novu poziciju SAD u svetu – manje intervencionizma, uspostavljanje bližih odnosa s Rusijom, zaoštravanje odnosa s Kinom.\n„Znači Srbija mora da prati sve te tokove i da jednostavno ne bude iznenađena promenama koje se dešavaju u svetu“, dodao je.\nKOSOVO KAO IZAZOV\nKAO veliki izazov u sledećoj godini Dačić je naveo očuvanje pozicija zemalja širom sveta po pitanju nepriznavanja nezavisnosti Kosova, pošto je Priština „u stalnoj ofanzivi“.\n„Sledeće godine se očekuje ponovo Generalna skupština Uneska. Očekuje se da će Kosovo ponovo istaći svoj zahtev za prijem. Mi ćemo ispočetka voditi tu našu borbu u neravnopravnim uslovima, dok će oni nastupati sa velikom podrškom, logističkom i svakom drugom, nekih zapadnih zemalja i islamskih zemalja“, rekao je Dačić.\nKAO „značajne pomake“ za Srbiju na spoljnopolitičkom planu u 2016. Dačić je izdvojio razvijanje odnosa s „nizom najvećih zemalja“ – od Rusije i Kine pa do SAD, Velike Britanije, kao i nastavak puta ka EU, dok neuspeha „ni loših trenutaka“ u spoljnoj politici Srbije protekle godine, kako je naveo, nije bilo.\n„Mislim da je naš najveći uspeh što mi danas imamo mogućnost da razvijamo dobre odnose s nizom najvećih zemalja. Od Rusije i Kine pa do SAD, Velike Britanije, da nastavimo naš put ka EU, bez obzira što smo suočeni s brojnim uslovljavanjem odnosima nekih naših suseda prema nama, naročito Hrvatske, ali i stalnim uslovljavanjem napretkom u dijalogu s Prištinom, za šta Srbija ne snosi odgovornost, jer najveći problem u implementaciji briselskog dijaloga je na albanskoj strani, jer oni ne implementiraju ono što je suština briselskog dogovora“, rekao je Dačić.


Mladim motociklistima uručene kacige i za njih organizovana obuka - Grad želi da doprinese njihovoj bezbednosti | Zrenjanin\n16. april 2021. 13:44:51\nU sklopu akcije AMSS "Kaciga glavu čuva" danas je u Velikoj sali Kulturnog centra realizovana obuka, a potom i podela zaštitnih kaciga za motocikliste.\nTom događaju prisustvovao je i zamenik gradonačelnika Saša Santovac koji je zajedno sa Slavišom Lakićevićem, načelnikom PU Zrenjanin, mladim motoristima uručio kacige koje je, kako je naveo, obezbedio Savet za bezbednost saobraćaja Grada Zrenjanina.\n- Cilj nam je da se viđamo i u narednom periodu i da vodimo računa o bezbednosti, a ono što sam danas primetio jeste da je i njima drago što Grad Zrenjanin i Policijska uprava Zrenjanin brinu o njima i žele da doprinesu većoj bezbednosti naših motociklista - rekao je Santovac.\nNaveo je da je danas podeljeno dvadeset kaciga i da su one, pre svega, dodeljene mladim motoristima koji su danas bili prisutni.\n- Želimo da pomognemo njima, mladim motociklistima, da doprinesemo njihovoj većoj bezbednosti i edukaciji, jer, ovi stariji već imaju dovoljno iskustva - rekao je on.\nMotociklistima su se danas obratili Goran Živković, načelnik Saobraćajne policije u Zrenjaninu, Mirko Petrović iz Saveta za bezbednost saobraćaja na putevima na teritoriji grada Zrenjanina, kao i motociklisti Darko Todorov - Frajta i Miša Hromčik, koji su govorili o bezbednosti u saobraćaju i važnosti kvalitetne opreme i ispravnosti motocikala.\nKako je danas rečeno, javni podaci govore da su vozači i putnici na mopedima i motociklima treća najugroženija kategorija učesnika u saobraćaju u Srbiji. Putnici na motorizovanim dvotočkašima čine oko 10 odsto poginulih, biciklisti 9, a od toga je 9 odsto dece biciklista. U 36 posto saobraćajnih nezgoda u kojima učestvuju dvotočkaši, vozač motornog vozila nije uočio dvotočkaša, a u 12 odsto slučajeva vozač dvotočkaša nije uočio drugo vozilo.\nPodaci pokazuju i da polovinu od 1,2 miliona ukupno poginulih godišnje u saobraćaju u svetu čine pešaci i vozači bicikala i motocikala, pri čemu pešaci čine 22 odsto, motociklisti 23, a biciklisti 4 odsto. Mnoge države su intenzivirale strategiju povećanja bezbednosri u saobraćaju, uključujući i izmene zakona u cilju povećanja bezbednosti vozila i puteva, ali su i dalje u zaostatku siromašne zemlje.\n"Kaciga glavu čuva" je tradicionalna akcija Auto moto saveza Srbije koja je usmerena pre svega na vozače motocikala i bicikala, ali i na ostale učesnike u saobraćaju. Auto-moto savez Srbije ovu akciju sprovodi od 2010. godine u cilju podizanja svesti o bezbednosti u saobraćaju kao i kulure ponašanje učesnika u saobraćaju.\nKroz akciju ˝Kaciga glavu čuva˝ organizovana su javna okupljanja i konferencije za medije na kojima je govoreno o zabrinjavajućoj statistici i motociklistima kao jednoj od najugroženijih kategorija učesnika u saobraćaju i na kojima je poklonjeno više hiljada zaštitnih kaciga i edukativnog materijala a sve sa ciljem skretanja pažnje na bezbednost u saobraćaju.


Dobre vesti za Real, loše za Juve pred derbi u Madridu - Evrokupovi, Fudbal, Top News\nDobre vesti za Real, loše za Juve pred derbi u Madridu\nSite Default 21.10.2013., 20:36\nTrener Real Madrida Karlo Anćeloti može da računa na sve svoje igrače pred derbi sa Juventusom u Ligi šampiona, ali s druge strane, Antonio Konte je dobio loše vesti pred gostovanje u prestonici Španije.\nNa poslednjem treningu Reala našao se i Ćabi Alonso posle tromesečne pauze, ali je gotovo sigurno da će za konačan povratak u takmičarski pogon morati da sačeka još neko vreme. Ipak, posle lakših povreda, za duel sa Juventusom konkurisaće oporavljeni Serhio Ramos, Fabio Koentrao i Karim Benzema, pa se očekuje da Anćeloti izvede najjači sastav.\nS druge strane, Antonio Konte u Madrid zbog povreda nije poveo Stefana Lihštajnera, Fabija Kvaljarelu i Mirka Vučinića, dok je Arturo Vidal pod velikim znakom pitanja i najverovatnije neće početi meč.\nUtakmica Real Madrid – Juventus na programu je u sredu u 20.45.\nJuventusLiga ŠampionaReal Madrid\nPrethodna vest Alegri rizikuje sa Balotelijem\nSledeća vest Nišlije odredile cene karata za Zvezdu\nAlegri rizikuje sa Balotelijem\nNišlije odredile cene karata za Zvezdu


Posle akcije čišćenja voda iz Ribnice dobrog kvaliteta | Patak Online – Valjevo vesti\nMIONICA – Voda u reci Ribnici na području Mionice, čije su obale očišćene u prvoj akciji „Blicove“ kampanje „Očistimo reke i jezera Srbije“, dobrog je kvaliteta i fizičko-hemijski je ispravna, piše „Blic“.\nTo je pokazalo vanredno uzorkovanje vode iz ove reke koje su posle akcije čišćenja priobalja Ribnice, obavile stručne ekipe Agencije za zaštitu životne sredine resornog ministarstva. Voda iz Ribnice uzimala se sa tri lokacije, kod mosta u samoj varošici, 700 metara nizvodno kod mioničke stočne pijace i u selu Tabanović, neposredno pre uliva Ribnice u Kolubaru.\n„Uzorci vode su uzeti sa sredine rečnog toka, sa dubine od 40 do 50 centimetara od površine vodenog ogledala, i sa sva tri lokaliteta zaključak je isti. Nije uočena promena organoleptičkih osobina vode, izmerena Ph vrednost odgovara petoj klasi kvaliteta površinskih voda, dok su vrednosti ostalih ispitivanih parametara, a reč je fizičko-hemijskim i hemijskim parametrima, u granicama propisanih vrednosti za prvu i drugu klasu kvaliteta površinskih voda“, stoji u izveštaju Agencije za zaštitu životne sredine, a piše „Blic“.\nInače, po klasifikaciji i kategorizaciji vodotokova u Srbiji, prva i druga klasa kvaliteta površinih voda znače da se voda iz njih u prirodnom stanju ili posle dezinfekcije može upotrebljavati za piće, odnosno, da su takvi vodotokovi pogodni su za kupanje, rekreaciju ili sportove na vodi.\nIz Agencije za zaštitu životne sredine su najavili da će kompletan izveštaj o vanrednom uzorkovanju vode iz Ribnice, uz spisak preporuka, dostaviti i Opštini Mionica.\nPrethodni članak Ministar Nedimović otvorio “Mišićeve dane”\nSledeći članak Više brakova, ali više i razvoda u okrugu


Seminar iz oblasti biljne proizvodnje – modričaINFO\nHome / NOVOSTI / HRONIKA / Seminar iz oblasti biljne proizvodnje\nin HRONIKA, MODRIČA, POSAO February 3, 2015 4,549 Views\nRazvojna agencija opštine Modriča u saradnji sa Odjeljenjem za privredu i društvene djelatnosti opštine Modriča, 03. februara 2015.godine u prostorijama Srpskog kulturnog centra organizovala je seminar iz oblasti biljne proizvodnje.\nPrezentovane su dvije teme:\n„Perspektiva i mogućnosti uzgoja i sakupljanja ljekovitog, aromatičnog i začinskog bilja na prostoru opštine Modriča“, predavač Petar Ninić, agronom Centra za ekonomski ruralni razvoj Banja Luka;\n„Danas govorimo uopšteno o sektoru ljekovitog bilja u novoj sredini. Do sad nemamo saznanja da ima nekih ozbiljnih aktivnosti po ovom pitanju tako da ćemo nastojati obuhvatiti čitav sektor s ciljem većeg informisanja potencijalno zainteresovanog stanovništva za ovu proizvodnju. Obratićemo pažnju na tehnologiju za nekih pet osnovnih vrsta koje se kod nas rade i problemima u ovom sektoru. Interes za ovu proizvodnju je dosta veliki, prije svega što Bosna i Hercegovina i Republika Srpska posjeduju zemljište koje je nezagađeno, odnosno ima mogućnost za ovu proizvodnju. Druga stvar je što imamo dosta nezaposlenog seoskog stanovništva koje već na neki način zamjenjuje savremene vidove proizvodnje, kao što je kukuruz na malim površinama sa proizvodnjom povrća i ljekovitog bilja koje je dosta uspješnije na malim površinama nego ratarsvo“, istakao je Ninić.\n„Mogućnosti sušenja voća, ljekovitog bilja i šumskih plodova“, predavač Nedeljko Kusturić, vlasnik preduzeća „Prirodno bilje“ Banja Luka.\n“Mi smo došli sa jednom osnovnom idejom da pokušamo odgovoriti na niz pitanja, a to bi moglo se svesti u jednom zajedničkom nazivu perspektive i mogućnosti za zapošljavanje na porodičnim imanjima kroz uzgoj ljekovitog bilja. Perspektive su odlične, u ovom poslu para ima, samo su spore i teške. Ovaj posao ljudi uglavnom biraju kao alternativno dopunsko zanimanje“, rekao je Nedeljko Kusturić.\nCilj organizacije seminara je da se potencijalnim poljoprivrednim proizvođačima koji traže zaposlenje ili šansu za samozapošljavanje, naročito u ruralnim područjima, pruži neophodno znanje i stručna podrška kako bi sa organizovanom proizvodnjom i garantovanim plasmanom svojih proizvoda obezbijedili sigurniju egzistenciju.\nModriča poljoprivreda 2015-02-03\nTagged with: Modriča poljoprivreda\nPrevious: Đoković: Jaz je sve manji\nNext: Internet podijelio poslanike


U turističkim agencijama bogata ponuda, ali slaba potražnja novogodišnjih aranžmana – TV Kikinda\nU turističkim agencijama bogata ponuda, ali slaba potražnja novogodišnjih aranžmana\nDok lokalni ugostitelji spremaju svoje objekte za takozvanu „najluđu noć“, u turističkim agencijama u toku je prodaja novogodišnjih aranžmana. Najpovoljniji aranžman u Turist birou je ponuda dočeka Nove godine u Beču, gde za dva noćenja sa doručkom i prevoz treba izdvojiti 69 evra po osobi.\n–Ponuda je veoma bogata, a naši sugrađani se najčešće odlučuju da Novu godinu dočekaju u nekoj od evropskih metropola, izjavila je Branka Adamović iz Turist biroa.\nU agenciji Banat turs ističu veoma povoljne praznične ponude. Za doček Nove godine u susednom Temišvaru treba izdvojiti 1500 dinara. Ponuđene su i nove destinacije:\n–Veoma nam lepo ide prodaja aranžmana za Sloveniju, odnosno za doček Nove godine na Bledu, istakla je vlasnica agencije Banat turs Snežana Markov.\nU agenciji Zora putovanja najtraženija su putovanja u evropske prestonice, poput Beča, Praga, Budimpešte, Rima, a raspon cena zavisi od dužine boravka. Najpovoljniji je doček u Budimpešti, koji košta 60 evra, a najskuplji u Beču, čija je cena 200 evra.\nIako se može čuti da je prodaja novogodišnjih aranžmana u rangu sa prošlogodišnjom, postoje i drugačija mišljenja.\n-Mislim da je prodaja novogodišnjih aranžmana, kao i prošle godine, u opadanju. Razlog tome su loša finansijska situacija, ali i strah od nemilih dešavanja koja su zadesila Evropu poslednjih godina, naglasila je Jelena Berbakov iz agencije Zora putovanja.\nPrema rečima naših sagovornica, za novogodišnje aranžmane najčešće se odlučuju naši mladi sugrađani, ali i ljudi srednjih godina. Iako postoji bogata ponuda za doček Nove godine u našoj zemlji, odnosno u banjama i na planinama Srbije, potražnja se slabija. Paradoksalno, aranžmani za domaće destinacije neretko koštaju više nego boravak u nekoj od evropskih metropola. Stoga ne čudi da se naši sugrađani, koji mogu sebi da priušte, odlučuju da praznične dane provedu van granica Srbije.\n13 decembra, 2016 Rubin Rubin\n← Jubilarne nagrade “Tozi Markoviću” i “Gornjem Banatu” Kikinda uspešna u prekograničnoj saradnji →


Veoma opasna bandera koja je u Lazarevcu pala pre gotovo mesec dana, ne prestaje da plaši žitelje te opštine. Zbog svoje bezbednosti najviše strahuju jer su za stub i dalje prikačeni kablovi sa visokim naponom, a po svemu sudeći tako će ostati dok se ne utvrdi nadležnost.\nJedan Lazarevčanin požalio se "Beokomu" putem društvene mreže Tviter na problem sa oborenom banderom u toj opštini u naselju Rudovci. Prvu prijavu poslao je 27. avgusta navodeći da strahuje da će se kablovi sa bandere otkačiti, te da će neko stradati.\n- Kablovi su zategnuti i ako dođe do pucanja mogu da udare pešake u glavu i ubiju ih na mestu - naglasio je ovaj savesni sugrađanin.\n"BISER ARHITEKTURE" SA DOZVOLOM Bandera koja "probija" terasu buduće zgrade biće UKLONJENA\nIZBEGNUTA TRAGEDIJA Vetar iščupao drvo i oborio banderu na ulicu\nIpak, do odugovlačenja ovog naizgled običnog postupka uklanjanja pale bandere došlo je jer se nije znalo kome ona pripada.\nMesec dana kasnije bandera je i dalje polegnuta u grmlje pored puta, a kablovi na koje je priključena prete da ozbiljno ugroze nečiju bezbednost.


Tramp naložio američkim kompanijama da napuste Kinu i proizvodnju vrate u SAD | N1 Srbija\n23.08.2019. |20.58 >22.06 |\nPredsednik Sjedinjenih Američkih Država Donald Tramp naložio je američkim kompanijama da napuste Kinu i da proizvodnju vrate u Ameriku, preneo je Politiko.\nTramp je naveo da je to njegov odgovor na odluku Pekinga da uvede tarife od pet ili deset odsto na ukupno 5.078 proizvoda iz Sjedinjenih Država, u vrednosti od 75 milijardi dolara, uključujući i poljoprivredne proizvode kao što su soja, govedina i svinjetina.\nPolitiko navodi da nije jasno koje ovlašćenje Tramp može da upotrebi da bi naterao američke kompanije da prekinu poslovanje u Kini ili da više ne uvoze proizvode iz te zemlje.\n"Tokom godina glupo smo izgubili hiljade milijardi dolara u poslovanju sa Kinom. Oni kradu našu intelektualnu svojinu, na čemu gubimo stotine milijardi dolara godišnje, i žele da nastave s tim. To neću dozvoliti. Ne treba nam Kina i, iskreno, bilo bi nam bolje bez nje", napisao je Tramp na Tviteru.\n"Zbog svega toga naredio sam velikim američkim kompanijama da odmah počnu da traže alternativu poslovaju u Kini, uključujući i vraćanje proizvodnje u Ameriku, a na kinesko uvođenje tarifa odgovoriću već ovog popodneva", dodao je Tramp.\nKina je odlučila da uvede nove tarife kao odgovor na odluku Trampa da 1. septembra i 15. decembra uvede tarife od 10 odsto na kineske proizvode u vrednosti od 300 milijardi dolara, među kojima su mobilni telefoni, igračke, laptop kompjuteri i odeća.\nPrivrednici odbacili Trampov zahtev\nPrivredna komora SAD odbacila je Trampov poziv američkim kompanijama da "odmah počnu da tragaju za alternativom kineskom tržištu".\nFederacija je napomenula da njene članice dugo šire svoj lanac snabdevanja i da bi pronalaženje alternative bilo skupo i trajalo godinama.\n"Nerealno je da američki trgovci na malo napuste drugu privredu na svetu", rekao je član Dejvid Frenč i dodao da prisustvo američkih malih trgovaca u Kini omogućava da dođu do kineskih kupaca, a takođe i da razviju prekomorska tržišta.\nDonald Tramp carine trgovinski rat Kina\nCenim da su ga pslusali istog momenta.....\nČisto da Kinesko/Ruski Dušebrižnici iz Srbije znaju : U KINI se na robu proizvedenu u USA,EU,SRBIJI plaćala Oduvek Carina. Pokušajte nešto da izbe IZVEZETEu Kinuili Rusiju bez carine a da je proizvedeno u Srbiji. Biće vam loše od procedura,Podmićivanja,Papirologiju,Pretnji.\nPresmesna mu ie prica, ove carine su samo uvedene da bi se naskodilo Kini, amaricke kompanije nece vratit proizvodnju u Ameriku ni za 1000 god,poci ce iz Kine za Vijetnam,Tajland....


Održana smotra kulturnog stvaralaštva nacionalnih manjina | Banjaluka.net\nU Banjaluci je u subotu, 19. septembra, održana 12. smotra kulturnog stvaralaštva nacionalnih manjina na kojoj su učestvovali predstavnici deset nacionalnih manjina iz cijele Republike Srpske.\nPrije smotre, u klubu nacionalnih manjina održan je prijem kojem su između ostalih, prisustvovali gradonačelnik Slobodan Gavranović, ministri u Vladi RS Zlatan Klokić i Dane Malešević, predsjednik Saveza nacionalnih manjina RS Franjo Rover, te brojni gosti.\nObraćajući se prisutnima, gradonačelnik Gavranović je istakao da je za Banju Luku izuzetno značajan odnos koji gradska vlast gradi sa nacionalnim manjinama, odnosno njihovim udruženjima. On je naglasio da je različitost naroda bogatstvo koje treba promovisati i njegovati.\n– Naša ideja je bila da se oformi Savez nacionalnih manjina kako bi sva registrovana udruženja ušla u taj savez i objedinila svoje aktivnosti. Prema našoj evidenciji, u gradu je aktivno 12 udruženja nacionalnih manjina. Stvorili smo uslove da udruženja nacionalnih manjina nesmetano rade, a smotra nacionalnih manjina je svakakio njihova najznačajnija manifestacija, jer okuplja ljude iz cijele Republike Srpske – rekao je Gavranović.\nPredsjednik Saveza nacionalnih manjina Republike Srpske Franjo Rover, rekao je da članovi Saveza svake godine nastoje da ova manifestacija bude sve bolja, te da publika ima šta da vidi.\n– Publika je na ovogodišnjoj smotri mogla da vidi prezentaciju rukotvorina nacionalnih manjina, da se upozna sa običajima i kulturnim stvaralaštvom, nošnjama, te sa muzikom i igrama nacionalnih manjina, ali i da proba specijalitete nacionalnih kuhinja – naveo je Rover.\nMinistar za ekonomske odnose i regionalnu saradnju Republike Srpske Zlatan Klokić, koji je otvorio 12. smotru kulturnog stvaralaštva nacionalnih manjina, naglasio je da ovaj događaj ima veliki značaj za Srpsku.\n– Smotra je prilika da se predstave običaji i kultura naroda koji žive na ovom prostoru, a Vlada Republike Srpske daje punu podršku ovakvim manifestacijama – kazao je Klokić


Subvencije za poljoprivrednike iz agrarnog budžeta - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Subvencije za poljoprivrednike iz agrarnog budžeta\nSubvencije za poljoprivrednike iz agrarnog budžeta\npetak, 16 mart 2012 10:44\nIz agrarnog budžeta grada i ove godine biće izdvojena sredstva za realizaciju podsticajnih mera u poljoprivredi na teritoriji grada Kragujevca. Prema rečima Snežane Živanović-Katić, pomoćnika gradonačelnika za poljoprivredu, odlukom Gradskog veća određeni su uslovi pod kojima poljoprivrednici mogu koristiti ove subvencije koje su namenjene podsticaju povrtarske i stočarske proizvodnje, osiguranju useva, životinja i plodova, za prerađivačke kapacitete, kupovinu plastenika, staklenika, kupovinu opreme u stočarstvu (laktofriza, mešaona stočne hrane, muzilica), za kupovinu opreme za mini hladnjače, atomizera i prskalica itd, u iznosu od 20-30% ukupne vrednosti investicije.\nZahtevi se mogu podneti Odeljenju za poljoprivredu od 15. marta do 15. juna za sve vrste subvencija, dok je za osiguranje useva, životinja i plodova rok za podnošenje zahteva 15.novembar. Pravo na koriščenje podsticajnih sredstava imaju sva registrovana poljoprivredna gazdinstva na teritoriji Kragujevca koja nemaju neizmirenih obaveza prema agrarnom budžetu grada.\nRaspisan je i konkurs namenjen poljoprivrednim udruženjima koja do 5. aprila mogu konkurisati svojim programima za sredstva iz agrarnog budžeta. Uslov za podnošenje zahteva je da su sredstva ukoliko ih je udruženje koristilo prethodnih godina, namenski potrošena, a članovi udruženja nemaju neizmirenih obaveza prema agrarnom budžetu grada.\nUslov za korišćenje ovih sredstava je i da udruženja imaju obavezu da gradu vrate 30-50% subvencije kroz svoje proizvode, koji će potom, u saradnji sa resorom za socijalnu politiku biti poklonjena porodicama koje žive u stanju socijalne potrebe.


London zatvara ulice za saobraćaj - Više staza za bicikliste - GRENEF\nNakon Milana i Pariza, i London kao odgovor na epidemiološku krizu uvodi plan koji preusmerava ulični prostor od automobila ka vožnji bicikla i šetnji. Ulice u Londonu biće transformisane, sa širim trotoarima i više biciklističkih staza. Planiraju se zone bez automobila. London ima za cilj da ovim merama izbegne prebukiranost javnog saobraćaja, ali i da podstakne alternativne načine prevoza koji su manje štetni.\nRadovi na ulicama Londona su već započeti i očekuje se da će biti završeni za šest nedelja. London će tim izmenama dobiti 10 kilometara biciklističkih staza i pet kilometara staza za pešake, navodi se u saopštenju gradske uprave i londonskog transportnog preduzeća TFL.\nCentralne ulice Londona biće zatvorene za automobile, kako bi se građani podstakli da idu peške ili biciklom\nBiće ovo najveći izazov u istoriji TFL, organ lokalne vlasti odgovoran za javni prevoz. Ovim poduhvatom osiguraće se potrebne mere društvenog distanciranja, kao i podstaknuti minimalni zahtevi za svakodnevnom fizičkom aktivnošću. Štaviše, uklanjanjem automobila iz saobraćaja smanjiće se zagađenje vazduha, stvarajući zdraviji grad.\nNa samom početku biće zatvorene veće ulice Londona za automobile i kombije, kao i mostovi Waterloo i London Bridge.\n„Ako želimo da London postane bezbedan i da održi globalnu konkurentnost, nemamo drugog izbora osim da brzo promenimo ulice Londona i učinimo ih bezbednim za ljude. Osiguravanjem zelenog oporavka našeg grada, takođe ćemo se pozabaviti zagađenim vazduhom, što je od presudne važnosti da ne zamenimo jednu krizu javnog zdravlja drugom. Pozivam sve opštine da rade s nama kako bi ovo bilo moguće„, izjavio je gradonačelnik Sadik Kan.


Bakir Izetbegović spreman za rat!\nJednu takvu uputio je predsednik SDA Bakir Izetbegović, pa su iz Srpske usledila oštra reagovanja.\n- Ako ljudi hoće da žive, moraju biti spremni da umiru, ako hoće mir, moraju biti spremni na rat. To bi neizbežno prvo krenulo na Brčko, na entitetskim linijama, pa tamo gde su povratnici, jer bi doživeli verovatno neprijatnosti pa bismo mi morali da ih štitimo, i njih i državu, Brčko - rekao je Izetbegović.\nOvako je Izetbegović, gostujući u federalnim medijima, govorio o mogućnosti izbijanja rata u BiH i tako ponovo uznemirio javnost. Iako je mišljenja da do sukoba neće doći, kaže da na takvo nešto treba biti spreman.\nPredsednica Republike Srpske Željka Cvijanović smatra da Izetbegović bombastičnim izjavama nastoji da mobiliše međunarodni faktor.\nSrpsku, kaže, Izetbegovićevi ideološki planovi ne interesuju, već isključivo Ustav i ono što joj po njemu pripada:\n- To su i bolesne ideološke izjave koje pokazuju da u toj Izetbegovićevoj glavi, ali i u drugim takvim glavama, stanuje rat i da bi bili u stanju ratovati da bi konačno došli do koncepta unitarizacije i dominacije, u čemu ih je sprečio upravo Dejtonski sporazum. To što on plaši međunarodnu javnost nekom velikom Srbijom je jeftini trik da se ne bi pričalo o pravljenju muslimanske države umotane u koncept neke, tobože, funkcionalne BiH, u kojoj bi multietničnost bila svedena na dekor za prikazivanje spoljnom svetu.\nSvi koji su učestvovali u ratu, bez obzira na nacionalnu ili versku pripadnost, dobro znaju da na ovom području rat nije potreban, upozorio je ministar Dragan Lukač:\n- Ova generacija političara ne sme odvesti ovaj narod u novi rat, ne smeju poslati mlade ljude kao što su moju generaciju poslali u rat, ne razmišljajući šta će biti posledice svega toga. Onda smo na svim stranama imali hiljade mrtvih, stotine hiljada raseljenih, i još i danas živimo loše zbog ratnih dejstava, jer niko ne može da se pohvali da mu je rat doneo nešto dobro - poručio je on.\nRepublika Srpska Bosna i Hercegovina Bakir Izetbegović Srbi u BiH


Ministar Zoran Đorđević posetio Ivanjicu (VIDEO) – ZoomUe\nby Vesna Đurović · 24 децембра, 2017\nIVANJICA – Ministar za rad, zapošljavanje, socijalna i boračka pitanja Zoran Đorđević najavio je u narednom periodu reorganizaciju centara za socijalni rad u Srbiji u cilju rasterećenja zaposlenih i povećanja njihove efikasnosti u radu i podizanja kvaliteta pruženih usluga .\nĐorđević je danas boravio u Ivanjici gde je posetio Centar za socijalni rad u čiju rekonstrukciju je ministarstvo uložilo 1,3 miliona dinara ,kupilo jedno motorno vozilo,a zajedno sa opštinom ministarstvo je obezbedilo i kancelarijski nameštaj u vrednosti 200 hiljada dinara.Centru gravitira 2000 korisnika raznih socijalnih pomoći i usluga.Ministarstvo učestvuje sa 1,2 miliona dinara i u finansiranju19 geronto domaćica , koje brinu o 150 korisnika .\n“Ministarstvo će i dalje nastaviti da pomaže u svim aspektima socijalne zaštite kako bi pomoglo da korisnici osete boljitak u ovoj jako delikatnoj oblasti “,istakao je Đorđević.\nPredsednik opštine Zoran Lazović izjavio je da Ivanjica za socijalnu zaštitu izvaja godišnje 63,5 miliona dinara i naveo da su u ovoj godini zamenjeni krovovi na zgradama rendgena,zubne ambulante i ambulante u Kušićima u vrednosti 5,5 miliona dinara.\nU rekonstrukciju Medicine reda uloženo je 12 miliona dinara i tu su sada smeštene sve specijalističke službe Doma zdravlja.Zahvaljujući sredstvima sa konkursa Ministarstva pravde uloženo je 5 miliona dinara za rekonstrukciju laboratorije i nabavku ultrazvučnog aparata u Domu zdravlja.\nNajveća investicija bila je ,po rečima Lazovića,izgradnja Centra za dijalizu u koji je zajedno sa Ministarstvom zdravlja uloženo 35,5 miliona dinara.Ministarstvo je doniralo opremu u vrednosti od 8,9 miliona dinara,dok su ostatak sredstava obezbedili lokalna samouprava i Dom zdravlja.\nNovoizgrađeni Centar za dijalizu obišao je danas tokom boravka u Ivanjici i ministar Đorđević.\n“Ovo je još jedna potvrda da Vlada Republike Srbije ozbiljno radi kada je u pitanju zdravlje građana i mogu da najavim da će i u narednom periodu biti još otvaranja domova zdravlja,bolnica ali i kliničkih centara po Srbiji.Ova Vlada je odgovorna i čini sve da građanima pruži najbolju uslugu”,naglasio je Đorđević.\nDirektorka ivanjičkog Doma zdravlja Sretina Stojanović rekla je da je posle više decenija čekanja Ivanjica dobila najmoderniji Centar za dijalizu.\n“Mi imamo 16 pacijenata koji su do sada putovali u Čačak na dijalizu.Imamo za sada 6 aparata,a kapaciteti centra su za 10 .Ukoliko nabavimo još 4 aparata moćićemo da radimo u dve smene”,rekal je Stojanovićeva.\nTags: Direktorka ivanjičkog Doma zdravlja Sretina StojanovićMinistar za radOpština IvanjicaPredsednik opštine Zoran Lazovićsocijalna i boračka pitanja Zoran Đorđevićzapošljavanje\nU bolnicama 469 pacijenata\nNext story Uspešna godina za užičku privredu (video)\nPrevious story KRVAVA TUČA U UŽICU Mladića bacili kroz izlog, pa se sekli komadima stakla


Gradonačelnik posjetio firmu modularnih i montažnih objekata „Liberty Group“ Brčko | Brčanski Forum\nGradonačelnik posjetio firmu modularnih i montažnih objekata „Liberty Group“ Brčko\nGradonačelnik Brčko distrikta Bosne i Hercegovine Esed Kadrić danas je posjetio firmu „Liberty Group” iz Brčko koja se bavi proizvodnjom modularnih i montažnih objekata, ALU stolarije i fasadnih sistema za američko i evropsko tržište.\nTom prilikom vlasnik firme „Liberty Group“ Elvir Šehić i izvršni direktor Dino Šačirović gradonačelnika su upoznali s radom ove firme, postrojenjima za izradu modularnih objekata kao i projektima na kojima trenutno rade.\nGradonačelnik je tokom razgovora podržao planirane ciljeve ove firme i obećao da će Vlada pružiti pomoć kako bi se ovaj privredni subjekt uspješno dalje razvijao s ciljem proširenja kapaciteta i dodatnog zapošljavanja.\nDirektor Šehić se zahvalio gradonačelniku na posjeti i interesovanju za ovu firmu kao i pruženoj podršci.\n„Liberty Group“ Brčko trenutno zapošljava 70 ljudi, a nakon proširenja kapaciteta očekivanja su da se broj zaposlenih poveća.


Filipini: Pobunjenici položili oružje\nNajveća muslimanska pobunjenička grupa na Filipinima predala je danas nekoliko desetina komada naoružanja da bi na simboličan način podržala mirovni sporazum, posle nedavne pogibije nekoliko desetina policajaca u okršaju sa militantima.\nPredsendik Benjino Akvino i Al Hadž Murad Ebrahim, lider grupe "Islamski oslobodilački front Moroa", koji ima 11.000 pripadnika, prisustvovali su predaji 75 komada naoružanja.\nOružje, među kojem je bilo minobacača i raketnih bacača, predato je vlastima u uporištu pobunjenika na jugu zemlje.\nIstovremeno je 145 pobunjenika pristalo da se vrati običnom životu, nakon što su im vlasti obećale pomoć, preneo je AP.\nSporazum o autonomiji, koji su prošle godine potpisali vlasti pobunjenici uz posredovanje Malezije, najveće je dostignuće Akvina, lidera naklonjenog reformama, čiji šestogodišnji mandat ističe sledeće godine.\nU januaru su poginula 44 policijska komandosa tokom potere za licima osumnjičenim za terorizam. U sukobu su učestvovali i pripadnici pobunjeničkog pokreta, zbog čega je javnost kritikovala ovu organizaciju i mirovni sporazum.\nU parlamentu je odgođeno usvajanje zakona o odobravanju osnivanja muslimanskog autonomnog regiona na jugu Filipina.


Na snimku koji su zabeležili železničari, a ŽRS objavile i na zvaničnoj Fejsbuk stranici, vidi se kako vozač autobusa, i pored jasno vidljive svetlosne signalizacije i spuštenih polubranika, na ovom putnom prelazu prolazi pored kolone vozila i prelazi preko pruge u momentima kada se očekuje prolazak voza na ovom mestu.\nIz “Železnica RS” ističu da je ovo još jedan primer bahatosti i ugrožavanja opšte bezbednosti, piše Srpskainfo.\n– Ponovo vidimo da bez poštovanja zakonskih propisa i saobraćajne signalizacije, nijedan stepen zaštite bezbednosti u saobraćaju nije dovoljan. Na brojne apele i upozorenja Železnica Republike Srpske, određeni vozači ostaju imuni i nastavljaju da ugrožavaju svoju, ali i bezbednost ostalih učesnika u saobraćaju – saopšteno je iz ŽRS.\nPodsećaju da voz uvek ima prednost u odnosu na ostale učesnike u saobraćaju i da je to regulisano Zakonom o železnicama kao i Zakonom o bezbednosti u drumskom saobraćaju.\n– Poštujući zakonske regulative, učesnici u drumskom saobraćaju, izbegli bi sve saobraćajne nezgode, nesreće i tragedije koje se dešavaju – smatraju u ŽRS, te apeluju na sve učesnike u drumskom saobraćaju da poštuju saobraćajne propise i da se odgovorno ponašaju u saobraćaju.


Za praćenje kvaliteta vazduha Zavodu za javno zdravlje Užice 1, 8 miliona dinara - Radio Luna\nPočetna Srbija i region EKO Za praćenje kvaliteta vazduha Zavodu za javno zdravlje Užice 1, 8 miliona...\nZa praćenje kvaliteta vazduha Zavodu za javno zdravlje Užice 1, 8 miliona dinara\nZavod za javno zdravlje Užice je među 17 zavoda za javno zdravlje i instituta sa čijim je predstavnicima ministarka zaštite životne sredine Irena Vujović nedavno potpisala ugovore o dodeli ukupno 25, 5 miliona dinara za potrebe praćenja kvaliteta vazduha u ovoj godini.\nNovac za praćenje kvaliteta vazduha zavodi za javno zdravlje i instituti namenski troše za uzorkovanje na terenu, analize i pripremu izveštaja za Ministarstvo i Agenciju za zaštitu životne sredine, navela ministarka Irena Vujović.\nZavod za javno zdravlje Užice je dobio od Ministarstva zaštite životne sredine više od 1, 8 miliona dinara za kontrolu kvaliteta vazduha na teritoriji grada Užica i u opštini Priboj.\n– Sredstva su namenjena za poslove kontrole kvaliteta vazduha na teritoriji grada Užica, za merno mesto PIO(merenje koncentracija sledećih zagađujućih materija: sumpor dioksid, azot dioksid, čađ, ukupne taložne materije sa analizom teških metala i ukupne suspendovane materije sa analizom teških metala) i na teritoriji opštine Priboj, za merno mesto stomatološka ambulanta Priboj(merenje koncentracija sledećih zagađujućih materija: sumpor dioksid, azot dioksid, čađ i ukupne taložne materije sa analizom teških metala), navela je za Radio Lunu dr Olivera Janjić, specijalista higijene, načelnica Centra za higijenu i humanu ekologiju Zavoda za javno zdravlje Užice.\nPrema navodima iz ZZJZ Užice, monitoring kvaliteta vazduha u Užicu ove godine biće identičan sa 2020. godinom kada je ta zdravstvena ustanova sa Ministarstvom zaštite životne sredine potpisala ugovor vredan više od 2,1 milion dinara.\n– Monitoring kvaliteta vazduha u Priboju i Arilju je unapređen u 2021. godini sa aspekta praćenja koncentracija suspendovanih čestica PM 10, dodali su iz Zavoda za javno zdravlje Užice navodeći da će sledeće godine razmatrati plan unapređenja mreže kontrole kvaliteta vazduha u Užicu.\nSvakodnevno prate koncentracije zagađujućih materija sumpor dioskid, azot dioksid i čađ u vazduhu.\n– Mesečno se ispituju ukupne taložne materije, a osam nedelja, ravnomerno raspoređenih tokom godine, obavlja se ispitivanje ukupnih suspendovanih čestica, navela je načelnica Centra za higijenu i humanu ekologiju Zavoda za javno zdravlje Užice.\nPodsetimo, ZZJZ Užice svake godine prati i analizira kvalitet vazduha u Užicu i u sklopu lokalne mreže monitoringa po osnovu ugovora sa lokalnom samoupravom.\n– Merna mesta su Gradska biblioteka, Krčagovo, Sevojno. Finansijska vrednost poverenih poslova je 1.680.162,00 dinara, navela je Olivera Janjić.\nNapomenula je da, po osnovu ugovora sa Gradom Užicem, ispituju koncentracije suspendovanih čestica PM 10 svakog dana u toku godine.\nTokom grejne sezone na zvaničnom sajtu ustanove objavljuju proverene rezultate o aerozagađenju iz lokalne mreže monitoringa, ali sa najmanje danom zakašnjenja.\nAerozagađenje povećano tokom grejne sezone\nČlanica Gradskog veća zadužena za zaštitu životne sredine, energetsku efikasnost i turizam Nada Jovičić za Radio Lunu je nedavno navela da je u toku procedura za postavljanje displeja na gradskom trgu sa informacijama o stanju vazduha u realnom vremenu. Prema najavama, prikazivaće tokom grejne sezone satne, neproverene rezultate kvaliteta vazduha sa Automatske merne stanice u Omladinskoj ulici.\n– Ministarstvo zaštite životne sredine, Agencija za zaštitu životne sredine, obavlja ispitivanje sumpor dioksida, azot dioksida, ugljen monoksida, suspendovanih čestica PM 10 i PM 2, 5 na mernom mestu Automatska merna stanica u Omladinskoj ulici u Užicu, podsetili su za Lunu iz Zavoda za javno zdravlje Užice.\nAutomatska merna stanica u Omladinskoj, u sklopu državne mreže monitoringa, postavljena je 2015. godine u okviru projekta IPA 2012. Okarakterisana je kao traffic, odnosno kao saobraćajna merna stanica jer se nalazi pored frekventne ulice, autobuskog stajališta. U blizini merne stanice je i kotlarnica na mazut Blok Zlatibor JKP Gradska toplana.\nPostavljanje displeja sa podacima o aerozagađenju, podsetimo, inicirali su građani, među kojima i doktor nauka arhitekture računara Vladimir Marjanović, pokretač sajta Air Užice, sa ciljem da javnost bude svesna u kom je periodu tokom grejne sezone povećano zagađenje vazduha.\nGrađani su tokom grejnih sezona na sajtu SEPA(i Air Užice) mogli da prate preliminarne, satne rezultate o koncentracijama zagađujućih materija u vazduhu sa Automatske merne stanice u Omladinskoj.\nNakon provere podataka, podsetimo, Agencija za zaštitu životne sredine objavljuje godišnji izveštaj o kvalitetu vazduha u Srbiji, u mestima koja imaju postavljene merne stanice.\nKvalitet vazduha u Srbiji se kontroliše na ukupno 37 mernih mesta u okviru državne mreže monitoringa koja je uspostavljena Uredbom o utvrđivanju programa kontrole kvaliteta vazduha.\nMinistarka zaštite životne sredine Irena Vujović je istakla da je unapređenje kvaliteta vazduha jedan od glavnih prioriteta resornog ministarstva.\nRekla je da će sledeće grejne sezone biti poznati podaci u kojoj je meri poboljšan kvalitet vazduha u lokalnim sredinama u kojima se subvencionišu mere energetske efikasnosti.\nPodsetimo, Ministarstvo zaštite životne sredine je opredelilo 14 miliona dinara kako bi građani Užica nabavili kotlove ili etažne peći na pelet, posredstvom javnog konkursa lokalne samouprave.\nBlizu 790 građana Užica, vlasnika kuća i stanova u prvoj, drugoj ili trećoj stambenoj zoni, odazvalo se nedavno završenom javnom konkursu za primenu mera energetske efikasnosti na porodičnim kućama za šta je Grad Užice izdvojio 40 miliona dinara iz gradskog budžeta.\nU Kraljevu potpisani ugovori za sufinansiranje mera energetske efikasnosti\nGrad Užice i Ministarstvo rudarstva i energetike su opredelili po devet miliona dinara kako bi se mere energetske efikasnosti mogle primeniti i na porodičnim kućama u četvrtoj zoni i stanovima na teritoriji grada Užica.\nVlasnici porodične kuće ili stana u jednoj od četiri stambene zone u Priboju, posredstvom javnog konkursa koji traje do 21. jula, mogu dobiti do 70 000 dinara za zamenu individualnih ložišta energetski efikasnijim kotlovima, pećima i šporetima.\nZa javni konkurs Opštine Priboj, koji teži smanjenju aerozagađenja povećanjem energetske efikasnosti individualnih ložišta, Ministarstvo zaštite životne sredine je opredelilo tri miliona dinara, a lokalna samouprava dva miliona iz budžetskog Fonda za zaštitu životne sredine.\nPodaci Zavoda za javno zdravlje Užice, predočeni Radio Luni u decembru, ukazuju da je u Užicu i 2020. godine, kao i pretprošle, vazduh bio u trećoj, najlošijoj kategoriji kvaliteta vazduha zbog prekomernog zagađenja.\nVujović: Usvojena nova uredba u cilju poboljšanja kvaliteta vazduha\nIZVORRadio Luna/Vlada RS


Vesti online / Sport / Fudbal / Zvezda dočekuje Radnički, Partizan na Vračaru sa Radom\nZvezda dočekuje Radnički, Partizan na Vračaru sa Radom\nUtakmicama 19. kola predstojećeg vikenda nastavlja se takmičenje u Super ligi Srbije, fudbaleri Crvene zvezde dočekuju Radnički iz Kragujevca, dok se na Vračaru igra gradski derbi između Rada i Partizana.\nU subotu od 14.30 igraju se utakmice Jagodina - Voždovac, Javor - Spartak, Vojvodina - Čukarički, OFK Beograd - Novi Pazar i Sloboda - Radnički Niš, dok od 16.30 u Kruševcu počinje duel Napretka i Donjeg Srema. Od 17 sati sutra se igra utakmica Crvena zvezda - Radnički (KG), a poslednja utakmica 19. kola na programu je u nedelju od 14.30 između Rada i Partizana.\nFudbaleri Zvezde žele da nastave niz pobeda protiv Radničkog kako bi zadržali prvo mesto na tabeli. Ekipa iz Kragujevca, koju je napustio trener Radmilo Ivančević, pokušaće da ostvari dobar rezultat kako bi se izvukla iz opasne zone. Zvezda je prva na tabeli sa 41 bodom, dok je Radnički na 13. mestu sa 18 bodova i ima samo tri više od poslednjeplasiranog Rada. Crveno-beli su u prošlom kolu pobedili Napredak sa 4:1, a Radnički je izgubio od Partizana sa 0:5.\nFudbaleri Partizana igraju na stadionu Obilića na Vračaru protiv Rada i žele pobedu kako bi ostali u trci sa Zvezdom. Sa druge strane, Radu, koji je u poslednja dva kola osvojio četiri boda, potreban je dobar rezultat pošto se bori za opstanak u Super ligi. Šestostruki uzastopni šampion Srbije je drugi na tabeli sa 40 bodova, a Rad je poslednji sa 15 bodova. Čukarički u Novom Sadu igra protiv Vojvodine i pobedom želi da odbrani treće mesto na tabeli. Crno-beli imaju 31 bod, a Vojvodina na četvrtom mestu dva boda manje. Čukarički je u prošlom kolu pobedio OFK Beograd sa 1:0, a ekipa iz Novog sada je osvojila bod na gostovanju u Subotici protiv Spartaka, 1:1.\nJagodina na svom terenu igra protiv Voždovca i pokušaće da ostvari prvu pobedu u prolećnom delu prvenstva. Ekipa Mladena Dodića je u prošlom kolu odigrala nerešeno sa Donjim Sremom 1:1, a Voždovac je pobedio Javor sa 1:0. Jagodina je peta na tabeli sa 28 bodova, a Voždovac na devetom mestu ima šest manje. Novi Pazar igra u Beogradu protiv OFK i želi drugu uzastopnu pobedu kako bi ostao u gornjem delu tabele. Novi Pazar je u prošlom kolu pobedio Slobodu sa 2:1, a "romantičari" su izgubili od Čukaričkog sa 0:1. Novi Pazar je šesti na tabeli sa 28 bodova, koliko ima i Jagodina na petom mestu, dok OFK Beograd zauzima 12. mesto sa 18 bodova i među ekipama je koje se bore za opstanak.


Zaposleni u Kliničkom centru Niš koji su upućeni na obaveznu kućnu izolaciju zbog novog korona virusa kojim su mogli da budu zaraženi na radnom mestu obavešteni su da će primiti 65 odsto PROSEČNE zarade u prethodnih 12 meseci, potvrđeno je Medijskoj kutiji.\nDirektor KC Zoran Radovanović je kazao da to nije samostalna odluka te zdravstvene institucije, već da je Zakonom o zdravstvenom osiguranju i mišljenjem Ministarstva za rad, propisano da se zaposleni koji se nalaze u izolaciji tretiraju kao da su na bolovanju, zbog čega primaju prosečnu zaradu u poslednjih godinu dana umanjenu za 35 odsto\nMeđutim, u mišljenju Ministarstva rada, koje je objavljeno 24. marta, navodi se da zaposleni koji su samoizolaciji imaju pravo na naknadu zarade, kao i da će ona tek “biti regulisana posebnim aktom Vlade”, za koji se za sada ne zna da li je donet\nPrema nezvaničnim informacijama, u niškom KC su samoizolovani radnici Klinike za endokrinu hirurgiju i hirurgiju dojke, Klinike za kožne i polne bolesti i Klinike za plastičnu hirurgiju jer su neki od njihovih kolega došlli u dodir sa KOVIDOM- 19\nDirektor KC Zoran Radovanović potvrdio je da su zaposleni dobili takvo obaveštenje, ali je naglasio da to nije samostalna odluka te zdravstvene institucije, već da je to propisano Zakonom o zdravstvenom osiguranju i mišljenjem Ministarstva za rad, zapošljavanje, boračka i socijalna pitanja.\nOn je precizirao da se, prema ti propisima, svi zaposleni koji se nalaze u izolaciji tretiraju kao da su na bolovanju, zbog čega primaju prosečnu zaradu u poslednjih godinu dana umanjenu za 35 odsto.\nOn je kazao da ukoliko je kod pojedinaca došlo do greške u slanju obaveštenja, svakom od njih će, u tom slučaju, biti isplaćeno 100 odsto zarade. To je nazvao “pozitivnom stimulacijom svim radnicima KC Niš, koji se danonoćno bore za živote i zdravlje svih pacijenata”.\nNeki od radnika KC kazali su da “još nisu dobili dokumenta neophodna za otvaranje bolovanja”, na osnovu kojih bi im se isplaćivala plata kao da su na bolovanju.\nMeđu njima ima i onih koji najavljuju tužbe zbog ovakve odluke kada se pandemija bude okončala.\nMeđutim, u mišljenju Ministarstva rada, koje je objavljeno 24. marta, navodi se da zaposleni koji su samoizolaciji imaju pravo na naknadu zarade, kao i da će ona tek “biti regulisana posebnim aktom Vlade”.\nZa sada nije poznato o kom aktu Vlade je reč, te da li će eventualni iznos zarade biti drugačiji.\nPrema nezvaničnim informacijama, u niškom KC-u su samoizolovani radnici Klinike za endokrinu hirurgiju i hirurgiju dojke, Klinike za kožne i polne bolesti i Klinike za plastičnu hirurgiju.


"Rusija će intervenisati u Siriji, a onda sledi…": ŠOKANTNA ANALIZA LAZANSKOG! | Vestinet.rs\nPočetna TEMA DANA\t„Rusija će intervenisati u Siriji, a onda sledi…“: ŠOKANTNA ANALIZA LAZANSKOG!\nŠta je pokazao Bezbednosni forum 2018. u Minhenu?\nOsim povišenih tenzija između Izraela i Irana i već poslovične rusofobije od strane SAD i Ukrajine, Evropska unija pokazuje prve znakove zamora od praćenja američkih poteza prema Rusiji. Odnosno, nekima je u EU već dosta štete koju trpe od trenutka državnog udara u Ukrajini 2014. godine.\nMožemo li onda da pretpostavimo, sada možda zvuči fantastično, da će u nekom budućem vremenu neki događaji u Rusiji i neki događaji u Ukrajini dovesti do toga da ove dve države opet požele da se ujedine?\nIli suprotno, zašto ono što je započelo sa Jugoslavijom 1991. godine i odmah zatim sa Sovjetskim Savezom i Čehoslovačkom ne može da se nastavi dalje?\nOdakle uverenje da će Evropa večno biti stabilna? Odnosno, zašto Ukrajina ne može da se raspadne? Istina, ona je već ostala bez Krima, jer tamo je od 1991. postojalo nezadovoljno stanovništvo koje je težilo ujedinjenju sa Rusijom i onda je to i dočekalo.\nU istočnoj Ukrajini, uz Ruse i većina Ukrajinaca govori ruski jezik, no to više liči na Irce koji govore engleski, ali sebe ipak smatraju Ircima, ili kao u Belgiji gde polovina stanovništva govori francuski, a sebe smatra Belgijancima.\nDakle, sve je moguće, ako NATO direktno uđe u Ukrajinu i pokuša da se približi njenim istočnim granicama, a to je nož pod trbuhom Rusije, Moskva će trenutno vojno intervenisati i uzeti prostor do reke Dnjepar, čime bi Ukrajina bila i totalno podeljena.\nI zbog toga neće biti nikakvog rata između NATO-a i Rusije, jer je Rusija vojno superiorna u tom delu Evrope, a širenje NATO-a na istok pokazaće se kao velika greška Vašingtona.\nRusija je posle raspada Sovjetskog Saveza bila umorna od trke u naoružavanju, izolacionizma i pretenzija na dominaciju u svetu.\nU Moskvi, u vreme Borisa Jeljcina nisu mnogo razmišljali o mogućim reakcijama „verovatnog protivnika“. Mnogi su u Rusiji verovali u dobrog ujka Sema, koji će im pokloniti demokratiju i pomoći im da uđu u „civilizovani svet“.\nVerovali su da demokratska i kapitalistička Rusija nema neprijatelja.\nIpak, u Vašingtonu nisu poverovali u rusko oduševljenje mirom i saradnjom, rusku dobru volju tumačili su kao slabost, rusku težnju ka demilitarizaciji i obustavljanju trke u naoružavanju shvatili su kao posledicu poraza u hladnom ratu.\nA kako ga je Moskva izgubila, Rusiju je trebalo rasparčati, opljačkati i definitivno uništiti kao samostalnu državu.\nU geopolitičkoj teoriji i u zvaničnoj doktrini američke nacionalne bezbednosti, u aktivnostima američkih specijalnih službi, i u spoljnoj politici Vašingtona, u kulturnoj politici američke filmske industrije, ali i u formiranju mnjenja američkog establišmenta već godinama je isti trend rusofobije.\nAmerika je krenula u stvaranje novog svetskog poretka protiv Rusije, nauštrb Rusije i na ruševinama Rusije.\nU modelu novog svetskog poretka za Rusiju nema mesta, njena teritorija se smatra slobodnim prostorom sa bogatim prirodnim resursima koje treba podeliti na uticajne sfere SAD i njenih saveznika da bi se obezbedila ravnoteža njihovih interesa.\nDa bi se ućutkala Turska nudi joj se da, zajedno sa SAD, izvrše kolonizaciju srednjoazijskih republika. Rusija se u tim planovima tretira kao „geopolitička crna rupa“, ogromna nepodeljena teritorija, koja se može iskoristiti kao kompenzacija drugim vodećim zemljama za neke moralne i materijalne nezgode prouzrokovane američkom „blagom hegemonijom“.\nInače će svet, po američkim stratezima, utonuti u anarhiju i haos, u kojem će „ruski kriminalci i teroristi izazvati svetsku katastrofu“.\nGnusan lik Rusije planski je stvaran godinama, jer su kolonizacija i uništenje Rusije veoma probitačan geopolitički poduhvat za svetsku oligarhiju.\nRavnoteža prihoda i rashoda u ostvarenju ove geopolitičke zamisli godinama su koštala Rusiju na stotine milijardi dolara, sve je to bio plen-profit transnacionalnog kapitala, koštala su Moskvu i dvostrukog smanjenja nacionalnog dohotka, propuštene dobiti od najmanje 100 milijardi dolara, podleganju političkim pritiscima od strane Zapada, odlivu mozgova u inostranstvo…\nŠOKANTNO – GRCI ŽELE DA MAKEDONCIMA POTPUNO ODUZMU IDENTITET: Ovo su uslovi…


Scan4Chem - Aplikacija za proveravanje štetnih supstanci u proizvodima - SRDA\nScan4Chem – Aplikacija za proveravanje štetnih supstanci u proizvodima\nProizvodi za svakodnevnu upotrebu mogu sadržati štetne supstance koje često imaju ozbiljne posledice po zdravlje ljudi i životnu sredinu. Plastifikatori u plastici, boje u tekstilu ili usporivači gorenja u nameštaju i električnim uređajima su samo neki od primera. Potrošači imaju pravo da saznaju od prodavca ili proizvođača da li proizvod sadrži supstance koje izazivaju zabrinutost.\nSnabdevač je zakonski dužan da obavesti potrošača na njegov zahtev ako proizvod sadrži ove supstance u koncentraciji iznad 0,1%. Pravo potrošača na informaciju o štetnim supstancama je definisano Zakonom o hemikalijama koji je usklađen sa EU propisima. Na EU Listi kandidata supstanci koje izazivaju zabrinutost trenutno se nalaze 223 supstance na koje se odnosi ovo pravo.\nIako se poslednjih godina podiže svest javnosti o štetnim supstancama u proizvodima, mnogi potrošači i dalje nisu svesni potencijalnih rizika ovih supstanci, kao ni njihovog prava na informaciju. Dosta toga treba poboljšati i u radu kompanija, kako bi mogle na pravi način ispunjavati svoje obaveze informisanja. Veliki izazov za kompanije predstavljaju često komplikovani i netransparentni lanci snabdevanja usled čega je teško doći do informacija o štetnim hemikalijama u sirovinama i materijalima.\nDa bi se olakšala komunikacija između kompanija i potrošača, kao i duž lanca snabdevanja, 20 organizacija iz 13 zemalja se udružilo u okviru projekta “LIFE AskREACH”, koji finansira Evropska unija. Jedan od rezultata tog rada je i aplikacija za mobilne telefone “Scan4Chem” koja omogućava potrošačima da skeniraju bar kod proizvoda u prodavnici (ili ručno unesu barkod ili naziv proizvoda) i traže informacije o sadržaju štetnih supstanci u proizvodu, saopštio je “ALHem“.\nAko su kompanije registrovale svoje proizvode u bazi podataka aplikacije, neće morati da odgovaraju na pojedinačne zahteve potrošača, već će informacije biti raspoložive momentalno potrošaču, čime se štedi vreme i trud za obe strane.\nSve informacije o proizvodima u bazi podataka unose ili proizvođači ili prodavci, koji su odgovorni za tačnost informacija. Proveru informacija o proizvodu delimično vrši konzorcijum AskREACH laboratorijskim testiranjem metodom slučajnog uzorka. Ovog puta, 49 proizvoda je odabrano iz baze podataka koje je analizirala nezavisna akreditovana laboratorija. Za svaki od 49 proizvoda snabdevač je u AskREACH bazi podataka naveo da ne sadrže supstance koje izazivaju zabrinutost.\nLaboratorijski izveštaj je pokazao da nijedna supstanca koja izaziva zabrinutost nije detektovana ni u jednom od 49 proizvoda u koncentraciji iznad 0,1%, ,što ukazuje da su dostavljene informacije u bazi podataka AskREACH zaista bile tačne.\nRezultati testiranja proizvoda iz baze podataka mobilne aplikacije “Scan4Chem” pokazuju veoma ohrabrujući napredak u poređenju sa rezultatima testiranja sportskih artikala sprovedenih 2020. godine, gde su nasumično kupljena 82 proizvoda iz prodavnica širom Evrope. Supstance koje izazivaju zabrinutost su pronađene u 24% testiranih sportskih artikala, a granica od 0,1% je prekoračena u oko 11% svih slučajeva, navodeno je u saopštenju.\nSlanje zahteva za informaciju kompanijama putem aplikacije je od velike pomoći za dalje jačanje svesti o štetnim supstancama i isticanje interesovanja potrošača za proizvode bez ovakvih hemikalija. Ovo će podstaći kompanije da unesu svoje informacije o proizvodu u bazu podataka aplikacije “Scan4Chem” i učine ih dostupnim svojim kupcima.\nAplikacija je već preuzeta više od 90.000 puta i pomoću nje su pružene informacije o sadržaju štetnih supstanci za preko 8,5 miliona proizvoda.\nScan4Chem Google Play\nScan4Chem App Store\nALHem AskREACH hemikalije Scan4Chem štetne supstance Zakon o hemikalijama


Pašalić: Naša obaveza je da razvijamo vrednosti usvojene na Sretenje | SC Radar\nMon, 19 Feb 2018 02:21:48 +0000\nPašalić: Naša obaveza je da razvijamo vrednosti usvojene na Sretenje\nZaštitnik građana Zoran Pašalić čestitao je građanima Srbije Dan državnosti navodeći da se Srbija na Sretenje 15. februara seća dva istorijski veoma važna događaja – podizanja Prvog srpskog ustanka 1804. godine i donošenja Sretenjskog ustava, odnosno prvog Ustava Kneževine Srbije 1835. godine, saopštio je zaštitnik građana.\n“Podizanje Prvog srpskog ustanka i donošenje Sretenjskog ustava predstavljaju početak razvoja moderne srpske države, zasnovane na vladavini prava i pravnoj državi, a naša obaveza je da vrednosti koje su tada usvojene dalje razvijamo i unapređujemo”, poručio je zaštitnik građana.\nPašalić je naveo da su ostvarenje demokratskog društva i izgradnja institucija, u čijem je središtu građanin sa garantovanim i ostvarenim ljudskim pravima i slobodama, principi koje Srbija deli sa drugim evropskim državama.\n“Moderna država, u kojoj građani ostvaruju svoja prava, nije jednom zauvek dostignuta vrednost, već cilj kome se stalno teži i koji se kontinuirano ostvaruje”, zaključio je zaštitnik građana.\nTilerson: SAD ostaju postojan prijatelj i partner Srbiji\nVulin: Srbija nikada neće priznati samoproglašeno Kosovo\nPredsednica Specijalizovanih veća: Nastavljamo rad i posle odlaska Švendimana


Svi znamo šta je selfi, ali niko ne zna šta je "spelfi"\nM. P. 22. novembra 2019. 08:05\nNova besplatna aplikacija, nazvana „spelfi“, omogući će korisnicima da se uslikaju iz svemira, uz pomoć kamera postavljenih na Erbasovom satelitu za posmatranje Zemlje, oko 650 kilometara udaljenom od naše planete.\nPrvi selfi na svetu uslikan iz svemra prikazan je ove nedelje u jednom dokumentarcu BBC-ja, a na njemu je grupa aktivista pokreta „Zbogom plastičnim kesama“, protestujući protiv zagađenja plastikom, na prljavoj plaži na azijskom ostrvu Bali ispisala „Delujmo sad“.\nAktivistkinja Izabel Vijsen je iskoristila „spelfi“ da fotografiše natpis koji je kamera uhvatila iz svemira kroz oblake, a na slici je označena njena tačna lokacija, penosi Dejli mejl.\nOni zatim snimaju selfi na označenom mestu i u određeno vreme i čekaju da njuhov spelfi „doleti“ iz svemira istog dana.\nIzvršni direktor „spelfija“ Kris Njulands kaže da je to pokret ljudi koji žele da promene svet i naprave razliku kroz društvene medije i fotografije.\n„Moć spelfija može globalno da podigne svest, ohrabrujući druge da se pridruže i da požele da i oni naprave razliku, kao što je to učinila Izabel sa poretom „Zbogom plastičnim kesama“ na Baliju“, rekao je Njulends.


Novi most neće smanjiti zagađenje vazduha kako tvrde urbanisti koji spremaju “Novi Sad na vodi” | Blok vesti\nHome Magazin Novi most neće smanjiti zagađenje vazduha kako tvrde urbanisti koji spremaju “Novi...\nDruga od tri javne prezentacije Nacrta Generalnog urbanističkog plana Grada Novog Sada 2030, održana je juče, 14. januara, u amfiteatru Spensa.\nNajviše pitanja zainteresovanih građana upućenih urbanistima se odnosilo na očuvanje Kameničke ade, odnosno o megalomanskom projektu “Novi Sad na vodi” koji je obeležio i prvu prezentaciju GUP-a. Utisak je da urbanisti ne uspevaju u svojoj nameri da ubede građane kako su predviđena rešenja dobra za njih.\nNovosadski urbanisti isključeni iz planiranja grada, zbog Galensa…\nPrekinuta prezentacija "Novog Sada na vodi", direktor "Urbanizma"…\nNovosadsko brodogradilište postaje hotel u kojem ćemo svi uživati, a i…\nMeđutim, ovoga puta bilo je pitanja o saobraćaju i problema zagađenja vazduha u Novom Sadu. Novosadska Termoelektrane toplane (Te-To) u Šangaju je četiri decenije staro postrojenje.\nPo najnovijim merenjima (Te-To) zauzima 18. mesto najvećih zagađivača azotnim oksidima na nivou cele Srbije, a mere koje treba da se sprovedu još nisu realizovane.\nNovosadski ogranak “Eko straže” usprotivio se stavu stručnjaka “Urbanizma” da će novi, takozvani „Kineski most“ u Novom Sadu smanjiti aerozagađenje.\nOni navode da se radi o manipulaciji činjenicama o aerozagađenju i to na dan kada je objavljen zvaničan podatak da je Srbija prvi po broju obolele dece od raka u Evropi:\n– U Novom Sadu juče, otvorena i besramna manipulacija o zagađenju; na prezentaciji GUP-a bez stida i srama rečeno kako novi most preko Dunava smanjuje emitovanje CO2 (ugljen-dioksida) i kako će on uticati na smanjenje aerozagađenja u Novom Sadu.\nOvoj manipulaciji suprostavio se novosadski ogranak Eko straže na samoj sednici.\nNovi Sad najveći problem ima sa PM česticama i azotnim oksidima.\nPodatak SEPE kaže da najveći izvor NO2 u Srbiji je proizvodnja električne i toplotne energije – čak 54% NO2 potiče od ovog izvora.\nNovosadska TE TO zauzima 18.mesto na listi top 100 najvećih zagađivača azotnim oksidima u Srbiji.\nNa istoj listi, novosadska livinica metala DIP zauzima 23.mesto, dakle Novi Sad ima još jednog velikog zagađivača azotnim oksidima – naznačili su iz ove grupe građana na svojoj Fejsbuk stranici.\nNaglašavaju da gradska vlast ne preduzima ništa da ovaj problem reši:\n– Prema istom izveštaju najveći izvori PM 10 i PM 2.5 čestica su individualna ložišta – veliki deo Novosađana se greje putem individualnih ložišta jer ne mogu sebi da priušte kvalitetnije grejanje, dok gradska vlast ne čini ništa da reši ovaj problem.\nO tome svedoče gotovo svakodnevne ogromne koncetracije PM čestica i podatak da je Novi Sad 60 dana imao prekoračene dnevne koncetracije PM čestica, prema izveštaju SEPE – ukazuju iz “Eko straže” i zaključuju:\n– U danu kada smo saznali da je zvaničan podatak da smo prvi po broju obolele dece od raka, stiže nam ovakva manipulacija činjenicama o aerozagađenju. Ljudi, edukujte se i ne dajte da ovakve manipulacije prolaze neopaženo i bez reakcije; naši životi i životi naše dece su u pitanju – poručili su iz “Eko Straže”.\nGeneralni urbanistički plan Novi Sad 2030, skrojen je po meri jedne kompanije i to je jasno. Stav zaposlenih u “Urbanizmu” stoga ne čudi i pokazuje da je kapital daleko ispred zdravlja.\nPodsetimo, izgradnjom novog mosta, štetu će neminovno pretpreti i Šodroš i Ribarsko ostrvo, kao i svi građani kojima će automobili prolaziti pored prozora dok ručaju u dnevnoj sobi.\nNo, most dug 880 metara čija je glavna uloga da rastereti postojeće mostove preko Dunava u Novom Sadu želja je predatorskih “investitora” i predstavlja neizostavan deo projekta “Novi Sad na vodi”.\nDakle, ako predlog plana prođe javnu raspravu, odnosno ukoliko većina Novosađana ostane nezainteresovana na pomeranje nasipa na kritičnoj deonici Dunava, Novi Sad će prvi put u istoriji dobiti Plan grada skrojen prema predatorskom kapitalu.\nPrekinuta prezentacija Novog Sada na vodi, direktor Urbanizma uvređeno napustio prostoriju\nPrevious articleĆutina poruka Vučiću sa protesta: Zna šta mu je činiti, uskoro ćemo isterati mečku\nNext articleDok čeka donora bubrega, Milica je dobila bizarnu poruku: Mislila si da ćeš da preživiš, nadaj se maco


Najmoćniji republikanac u Vašingtonu nedavno je poručio korporativnoj Americi da će, ako nastavi da se ponaša kao „paralelna vlada” kojoj je iznenada proradila savest, morati da snosi „ozbiljne posledice”. Kako Mič Makonel predstavlja stranku za koju je uvreženo mišljenje da je daleko bliža krupnom kapitalu nego što su to demokrate, njegove reči su donekle bile iznenađujuće. Oni koji veruju u krute podele između republikanaca i demokrata zapitali su se da li se Makonelova partija i profit „razvode” i da li konzervativci i liberali menjaju strane kad je reč o ekonomiji. Svet bi bio jednostavniji kad bi se ispod etikete nalazilo ono što na njoj piše i kad bi republikanci više brinuli o biznisu, a demokrate o radnicima, ali „marke” malo znače. Ni za najveće ideološke „brendove” često nije\n04.04.2021 u 21:31\nPredsednici se ne pitaju za godine\nTeško je vratiti duha u bocu, pa ni dva i po meseca nakon što je Donald Tramp napustio Belu kuću trampizmi ne napuštaju ni američku administraciju ni druge vlade u svetu. Posle Trampa, i kod drugih su popustile kočnice, pa ni brojne druge ugledne ličnosti ne vode računa o tome koliko su im reči politički korektne i diplomatične. Šef vašingtonske administracije Džozef Bajden (78) je ruskog predsednika Vladimira Putina (68) nazvao „ubicom”, na šta mu je ovaj ironično poželeo „dobro zdravlje” i valjda ponudio lekciju iz psihologije: „Kad ocenjujemo druge ljude i države, to je kao da gledamo u ogledalo.” Iako ni sam nije u cvetu mladosti, Putin je aludirao na Bajdenove godine i zdravstvene probleme, tabu temu u američkim mejnstrim medijima. Portparolka Zapadnog krila Džen Saki u utorak je\n01.04.2021 u 20:57\nBolsonarov lek za koronu – ućutkati kritičare\nNa proteste koji poslednjih dana traju zbog krajnje teške situacije usled epidemije virusa korona, prvi čovek vlade u Braziliji odgovorio je tako da je to izazvalo novi razlog za protest – pozivanjem na zakon koji datira iz desničarske diktature i omogućava hapšenje onih koji kritikuju predsednika. Žair Bolsonaro je u očima brojnih građana neposredno odgovoran za to što je Brazil na drugom mestu u svetu po broju preminulih od kovida 19 (prva je Amerika). Protestuje se širom zemlje, a na jednom od nedavnih skupova policija je uhapsila četvoro demonstranata koji su upoređivali Bolsonara s nacistima i tvrdili da vodi „genocidnu” epidemijsku politiku I neki brazilski mediji su upotrebili isti izraz da bi opisali kako se predsednik ponašao otkako je izbila zaraza. Dok građani očekuju\n30.03.2021 u 20:51\nNjujork legalizuje marihuanu\nNjujorčani će od sada moći da zapale džoint bez straha od policije pošto je američka savezna država Njujork odlučila da legalizuje uzgoj, prodaju i upotrebu kanabisa. Tamo je i dosad bila dozvoljena konzumacija marihuane u medicinske svrhe, a sad se ova država pridružuje nizu drugih koje su odobrile korišćenje marihuane za takozvanu rekreativnu upotrebu. Kako prenosi AP, njujorške vlasti predviđaju da će godišnje ubirati 350 miliona dolara od poreza na prodaju kanabisa. Do prvih dozvola za stavljanje u promet moglo bi da prođe godinu i po dok vlasti ne utanače pravila i ne formiraju telo za nadzor novog legalnog biznisa. Demokrate, pod čijom su kontrolom država i grad Njujork, poručuju da je došao kraj zabrani koja je najviše pogađala Afroamerikance. Dodaju i da će se novostečeni\n23.03.2021 u 20:16\nBez diplomatskih rukavica na Aljasci\nBaš ono što su često zamerali bivšem predsedniku Donaldu Trampu – ponašanje na ivici skandala u međunarodnoj areni – sustiglo je saradnike novog šefa Bele kuće Džoa Bajdena na nedavnom sastanku s kineskom delegacijom, koja se ponela podjednako nediplomatski. Američki i kineski pregovarači su prošle sedmice na Aljasci podsećali na Trampa na vrhuncu moći i pokazali da je čak i velikim silama teško da se prilikom bilateralnih susreta ne obrate domaćoj publici. Izveštači su se iznenadili kad su čuli da diplomate otvoreno pred novinarima i kamerama kritikuju jedni druge. U krajnje neobičnom maniru, američki državni sekretar Entoni Blinken prozvao je vlasti u Pekingu zbog logora u kojima drže pripadnike muslimanske manjine u provinciji Sinđang, kao i zbog kršenja ljudskih prava u Hongkongu i\n21.03.2021 u 19:00\nSindikati su tabu tema za „Amazon”\nDok se vlasnik „Amazona” trudi da ostavi utisak da pripada progresivnom delu Amerike, što je trebalo da se vidi i po njegovoj kritici na račun Donalda Trampa, njegova kompanija se suočava s optužbama da je krajnje nazadna i da uporno guši svaki pokušaj radnika da se sindikalno udruže. Džef Bezos je napravio biznis vredan 1,5 biliona dolara i s Ilonom Maskom, vlasnikom „Tesle”, smenjuje se na prvom mestu liste najbogatijih ljudi sveta, ali zaposlenima ne dozvoljava jedno od osnovnih radničkih prava. Mediji, uključujući list u Bezosovom vlasništvu, „Vašington post”, pišu da rukovodstvo „Amazona” zastrašuje uposlenike da ne smeju da se udruže. Poslednjih dana pažnja je na Alabami, gde zaposleni glasaju o tome da li žele da pokrenu sindikat, koji bi bio prvi u „Amazonu”. Ukoliko bi radnici\nKako pobeći sa „groblja imperija”\nDvadeset godina otkako je napala Avganistan, Amerika planira da okonča najduži rat u svojoj istoriji. Prema dogovoru koji je postigla administracija bivšeg predsednika Donalda Trampa, Pentagon treba da povuče trupe do 1. maja. A da li će novi šef Bele kuće Džo Bajden i zaista narediti povlačenje? Njegov državni sekretar Entoni Blinken poručio je da bi Vašington mogao da vrati vojsku kući čak i ako vlada u Kabulu ne dogovori mir sa talibanima. Ipak, vašingtonska spoljnopolitička elita pozvala je Bajdena da ostavi vojsku tamo gde je i zato su i dalje sva rešenja još na stolu. Pentagonu su 2001. bila potrebna samo dva meseca da talibane skloni s vlasti i okupira Avganistan, ali američkoj političkoj eliti ni dve decenije nisu dovoljne da shvati kako da se iskobelja sa tog „groblja\nPočеtna / Jelena Stevanović


Nikezić (SSP): Odlazak Geoksa socijalna bomba za Vranje - Naslovi.net\nNikezić je u saopštenju naveo da Geoks u fabrici u Vranju radi šest odsto zaposlenih u tom gradu gde je prosečna plata 17 odsto manja od republičkog proseka.\n"Kolilko ovoj vlasti nije stalo do radnih mesta najbolje se vidi po tome što je premijerka Ana Brnabić pre samo četiri dana u Vranju izjavila da nema informaciju da Geoks ide iz Vranja, a predsednik Srbije Aleksanad Vučić sinoć rekao da već dva meseca zna da Geoks zatvara fabriku i otpušta sve radnike", istakao je on.\nNikezić smatra da je odlazak Geoksa iz Srbije "očekivani rezultat desetogodišnje politike siromaštva, kojom subvencionišemo strane investitore, zainteresovane isključivo za jeftinu radnu snagu".\n"Svake godine preko 100 miliona evra dajemo strancima koji ne donose nove tehnologije, ne ulažu u Srbiju, ne poštuju naše zakone, zagađuju našu prirodu, a radnicima isplaćaju platu koja je manja od minimalne potrošačke korpe. Umesto da štitimo prava naših radnika, 2014. smo izmenili Zakon o radu kako bi tim strancima omogućili da angažuju radnike na lizing, da ih teraju da rade u pelenama, vikendom i u smenama od po 12 sati", naveo je Nikezić.\nDodao je da razvoj zemlje ne mogu i neće doneti Geoks, i njima slični investitori, već je potrebno hiljade malih domaćih investicija koje koriste domaće resurse i sirovine, repromaterijal i radnike.\n"Očigledno je da ova vlast nema ni para ni vremena za domaće investicije, pa će većina radnika Geoksa, kao i stotine hiljada njihovih kolega, posao morati da traži izvan Srbije", rekao je Nikezić.\n“Radnicima Geoksa ćemo naći bolja radna mesta”


ZOV PROŠLOSTI BILA GEJTSA: "Majkrosoft" produžio spekulacije o aferama poznatog milijardera | Novosti.RS\nSaopštenje dolazi u trenutku kada u javnosti kruže spekulacije o aferama iz Gejtsove prošlosti.\n"Majkrosoft" je u drugoj polovini 2019. dobio prijavu da je Gejts - pokušao da započne intimnu vezu sa zaposlenom u kompaniji 2000. godine - saopštio je portparol "Majkrosofta".\n- Komisija upravnog odbora "Majkrosofta" je razmotrila prijavu, uz pomoć pravne firme angažovane spolja, kako bi se sprovela detaljna istraga. Tokom istrage, "Majkrosoft" je pružio veliku podršku zaposlenoj osobi koja je prijavila slučaj - saopšteno je iz kompanije.\n"Volstrit džornal" je u nedelju objavio da je odbor "Majkrosofta" zaključio da je Gejtsov odnos sa radnicom kompanije bio neprikladan, i da treba da napusti položaj u bordu 2020. godine, pozivajući se na osobe upoznate sa situacijom u kompaniji.\nPortparol "Majkrosofta" nije želeo da komentariše da li je odbor odlučio da Gejts treba da ode iz odbora.\nGejtsov portparol je u izjavi za "Volstrit džornal" rekao da njegova odluka da napusti bord nema nikakve veze sa njegovim odnosom sa zaposlenom u kompaniji.\n- Pre skoro 20 godina dogodila se afera koja je završena sporazumno. Bilova odluka da se postepeno povuče iz odbora nije ni na koji način bila povezana sa tim. Zapravo, nekoliko godina pre toga je izrazio želju da provede više vremena baveći se svojim filantropskim aktivnostima - navedeno je u saopštenju.\nmajkrosoft Bil Gejts kompanija istraga Saopštenje veza Vol Strit DŽurnal